Most kralja Aleksandra - Prvi drumski most u Beogradu | Beogradski kalendar\nMost kralja Aleksandra – Prvi drumski most u Beogradu\n26 октобра, 2017 14 децембра, 2019 Lara17\nMost kralja Aleksandra počeo je sa gradnjom jula 1930.godine,nakon što je ranije raspisan konkurs za izvođača gradnje mosta a koji je dobila firma iz Nemačke-Oberhauzena. U Beogradu je tada postojao samo železnički most sagrađen 1884.godine.\nMost je zvanično otvoren 16.decembra 1934.godine kao prvi drumski most a prvi su preko njega prešli svečana kraljevska konjica sačinjena od 700 konjanika. Most je otvorio princ Pavle Karađorđević a nakon otvaranje preko mosta je prešlo oko 150.000 građana.\n5. novembra 1935. god prešao je i prvi tramvaj br. 14 za Zemun, zbog čega je u narodu bio poznat i kao „Zemunski most“.\nNa mostu,na početku mosta i kraju, su trebale da se nadju i skulpture Ivana Meštrovića koji je imao ideju o četiri konjanika, dva na jednom pilonu sa obe strane mosta. Ovi konjanici trebalo je da budu car Dušan i kraljevi Tomislav, Trvtko i Petar I Karađorđević.\nVisina stubova na kojima bi se nalazili konjanici bi bila 22 metra ali od ovog rešenja se odustalo pod pritiskom raznih inženjera i vajara, a kao razlozi su navedeni nepoštovanje porcedure za izbor skulptora, previsoka cena kao i nefunkcionalnost figura.\nSrušen je tokom Drugog svetskog rata,12.aprila 1941.godine,dizanjem u vazduh od strane vojske Kraljevine Jugoslavije u aprilskim borbama, a u cilju sprečavanja prelaska nemačkih oružanih snaga na drugu stranu.U trenutku rušenja ispod mosta se nalazi brod „Tanasko Rajić“ koji se povlačio ka Ostružnici sa 110 ljudi. Nakon što je most dignut u vazduh poginulo je 95 ljudi sa broda od pada metalnih konstrukcija mosta.\nBEOGRADSKE ZANIMLJIVOSTI16.decembar, 1934, Most kralja Aleksandra\nPrevious Previous post: Prva žena atentator u Srbiji – Jelena Ilka Marković\nNext Next post: Kalmici – Nekadašnji Beograđani


KS - Broj nezaposlenih u opadanju, a programi nude i prva zaposlenja - Privredna štampa\nBroj nezaposlenih osoba u Kantonu Sarajevo u stalnom je opadanju, a trenutno je putem Službe za zapošljavanja Kantona Sarajevo aktivno nekoliko programa i konkrusa koji nude nova radna mjesta, kao i prva radna iskustva za mlade.\nZaključno sa septembrom prošle godine na evidenciji nezaposlenih Službe bilo je registrovano 71.742 osobe, a krajem septembra 2016. godine 68.871. To je za 2.871 osobu ili 4 posto manje u odnosu na prošlu godinu.\nIstovremeno, u Kantonu Sarajevo je u septembru 2015. godine, u ukupnom broju nezaposlenih 30.581 osoba je bila do 35 godina starosti, odnosno mladi, a krajem septembra 2016. godine, taj broj je 28.015 osoba, što je za 2.566 ili 8,4 posto manje. Nezaposlene mlade osobe, odnosno osobe do 35 godina čine 40,68 odsto od ukupnog broja nezaposlenih.\nNa evidenciji nezaposlenih JU „Služba za zapošljavanje Kanton Sarajevo“ trenutno je nezaposleno 21.694 osobe sa SSS (IV stepen), 18.791 NK osoba, 18.043 osobe sa KV osobe, te 8.563 osobe sa VSS.\nNa evidenciji je najviše diplomiranih pravnika i ekonomista, koji se najviše i zapošljavaju a, slijede potom socijalni radnici, politolozi, maturanati gimnazije , ekonomski tehničari, prodavači i automehaničari.\nU Službi je u toku realizacija Program sufinansiranja zapošljavanja pripravnika VSS, VŠS, SSS i KV stručne spreme za 475 pripravnika i to; 375 VSS i VŠS i 100 SSS i KV stručne spreme, kao i realizacija programa zapošljavanja po Uredbi Vlade Federacije, po kojoj je do sada u Kantonu Sarajevo zaposleno 260 osoba i to putem Program samozapošljavanja i Programa zapošljavanja mladih bez radnog iskustva, saopćeno je iz Službe za zapošljavanje Kantona Sarajevo.\nKanton sarajevoSlužba za zapošljavanje Kanton Sarajevo\nNa jučerašnjem trgovanju na SASE ostvaren ukupan promet od 258.642,20 KM\nU sklopu 14 transakcije ukupno je prometovano 40.030 vrijednosnih papira. Vrijednost BIFX-a je pala za 1,39 indeksnih poena na…\nBanjalučka berza: Na jučerašnjem trgovanju ostvaren je promet 1.349.623,11 KM, kroz 149 transakcija\nVrijednost BIRS indeksa se smanjila za -0,72% i iznosi 560,68 poena. Vrijednost FIRS indeksa se smanjila za -0,63% i iznosi…


Da nije štedeo da mu zaposleni izgledaju lepo, potvrđuje i to što je našao način kako da im kupi skuplje cipele, odnosno da odbije ponudu od 7,5 miliona dinara, a pokriće za takav postupak je našao u tome što mu ponuđač iz Čačka nije dostavio uzorak ženske obuće. Ta cipela je morala da se vidi jer su traženi posebni uslovi, odnosno da bude elegantna, crne boje, lice da bude od prvoklasne kože i da ima štiklu od pet centimetara. Pošto to nije video on, i njegovi saradnici su našli formalne razloge da odbiju najpovoljniju ponudu, koja je bila uslov za dobijanje posla. Drugim rečima, on je platio 1,5 miliona dinara više iako je grad pred bankrotom, i posao dodelio kragujevačkom preduzeću “Matica” d.o.o.\nAko je suditi po javnoj nabavci, radnu obuću će dobiti i radnici gradskih preduzeća, ali za razliku od zaposlenih u Gradskoj upravi i službi gradonačelnika, za njih je predviđena ona nižeg kvaliteta, koja ne podrazumeva visoke potpetice, ali ni da bude izrađena od kože. Sve u svemu, centralizovanom javnom nabavkom predviđeno je da se kupi oko 2.500 pari cipela, gumenih čizama, klompi, patika... Od tog broja čak 720 pari najkvalitetnije obuće je predviđeno za Gradsku upravu za opšte poslove i službe oko gradonačelnika, čija cena je gotovo ista kao i preostalih 1.700 pari obuće nižeg kvaliteta.\nIzvor “Blica” iz Gradske uprave Kragujevca tvrdi da je neprimereno da se ovoliko gradonačelnikovih ćata obuje besplatno.\n- Ceo grad priča da su se obuli o njihovom trošku. Kupovina radne obuće je samo deo centralizovane javne nabavke HTZ opreme, čija je procenjena vrednost 22 miliona dinara. Ponuđači su mogli da podnose ponude i po partijama, što je slučaj sa radnom obućom za koju su stigle dve ponude. Jedna čačanskog “T-komerca”, koji je tražio 7.522.150 dinara, i druga kragujevačke “Matice”, koja je ponudila 9.082.140 dinara. Umesto da se prihvati ova prva, koja je niža za milion i po, Nikolić i njegovi saradnici su našli razlog da je odbiju i prihvate onu znatno skuplju, iako je obuća bila znatno lošijeg kvaliteta. Svi pričaju da je ovaj tender namešten, a da će deo para završiti u džepovima nekih gradskih čelnika - objašnjava naš sagovornik.\nOn dodaje da bi zbog toga ovaj postupak trebalo da ispitaju nadležni državni organi.\n- U uslovima kada grad nema novac za tekuću likvidnost, koja mu se pokriva iz budžetskih rezervi Srbije, Nikolić ovako troši novac. Niko ne spori da treba da se radnicima gradskih preduzeća nabavi radna obuća, ali svi spore nabavku luksuznih kožnih muških i ženskih cipela, sa štiklom od pet centimetara. Građani koji će im platiti te kožne cipele nose one kineske, koje su deset puta jeftinije - kaže naš izvor.\nStručnjaci tvrde da je Grad Kragujevac u nezavidnoj situaciji i da mora da vodi računa o svakom potrošenom dinaru.\n- Fiskalni savet je nedavno jasno rekao da je Kragujevac pred bankrotom i da godišnje treba da uštedi 1,5 milijardi dinara. Umesto da štedi, oni se razbacuju novcem poreskih obveznika. Zato bi trebalo da se preispita da li se neko ovde opredelio za ličnu umesto državne koristi. Sve dok država Srbija bude pokrivala megalomanske prohteve Radomira Nikolića, on će moći ovako da se ponaša - kaže Dragan Dobrašinović iz Koalicije za nadzor javnih finansija.\nRadomir ćuti na naša pitanja\n“Blic” je pokušao da od Radomira Nikolića sazna zašto se Gradska uprava opredelila za skuplju javnu nabavku i zašto su naručene i kožne cipele za zaposlene u Gradskoj upravi. On se, međutim, nije javljao na telefon, a nije nam odgovorio ni na ova pitanja koja smo mu uputili mejlom.\nSUD ZAŠTITIO UZBUNJIVAČA Prijavio korupciju u Gradskoj upravi, pa premešten na drugi posao


Bosanski Novi: Izgorjelo 200 dunuma šume\nNaslovnica Krajina Bosanski Novi Bosanski Novi: Izgorjelo 200 dunuma šume\nBosanski Novi – U prvom većem šumskom požaru na području Bosanskog Novog ove godine izgorjelo je 200 dunuma šume, potvrdio je Srni starješina Teritorijalne vatrogasne jedinice u ovoj opštini Nikola Rađenović.\nRađenović je naveo da je dojava o požaru u dijelu od Suhače i Hozića prema Radomirovcu primljena juče oko 17.00 sati i da je u gašenju sinoć do 22.00 sata učestvovalo 10 vatrogasaca i dva vatrogasna vozila.\n– Linija požara bila je duga oko pet kilometara. Pomoć na terenu nam je pružilo i desetak mještana, od kojih je jedan traktorom izoravao dio ispred požarišta i tako spriječio širenje vatre prema Radomirovcu – rekao je Rađenović i dodao da je gašenje otežavao vjetar.\nOn je rekao da su vatrogasci nakon toga na istoj lokaciji, na području Suhače, ugasili još jedan požar kojim je bilo zahvaćeno oko dva dunuma šume, ali je akcija trajala kraće s obzirom na to da je riječ o manjoj površini.\nRađenović je apelovao da stanovnici ne ostavljaju vatru bez kontrole i ne pale korov kad ima vjetra.


U slučaju otkazivanja ili kašnjenja leta ODŠTETA i do 600 evra\nU poslednje tri godine crnogorskoj Agenciji za civilno vazduhoplovstvo godišnje je stiglo oko desetak žalbi putnika da im je let kasnio ili je otkazan. Prema propisima EU, kad avio-prevoznik otkaže let ili ga odloži za više od tri sata, putnici imaju pravo na odštetu koja može iznositi i do 600 evra.\nU slučaju otkazanog ili leta koji kasni, putnici u Crnoj Gori imaju određena prava koja su regulisana Zakonom o obligacionim odnosima i osnovama svojinsko-pravnih odnosa u vazdušnom saobraćaju. Neka od prava putnika su dobijanje besplatnih obroka i osvežavajućih pića, besplatni telefonski pozivi ili neki drugi vid komunikacije, pravo na smeštaj u hotelu i prevoz od aerodroma do smeštaja, pravo na vraćanje prevoznine ili preusmeravanje, kao i pravo na materijalnu odštetu.\nFoto: Bjoertvedt / Wikipedia\n“Ovakvih obraćanja je u 2015. i 2016. bio zanemarljiv broj, dok je u poslednje tri godine na godišnjem nivou taj broj povećan, pa ih bude oko desetak”, kazali su za CdM iz Agencije za civilno vazduhoplovstvo.\n“Ako vazdušni prevoznik ili u određenim slučajevima menadžment aerodroma u roku od 30 dana od dostavljanja prigovora ne odluče po prigovoru, putnik ima pravo da se obrati Agenciji za civilno vazduhoplovstvo, za mirno rešavanje spora”, ističu u Agenciji.\nNadležnost Agencije za civilno vazduhoplovstvo u ovom slučaju je mirno rešavanje sporova.\n“Podaci o odšteti su u posedu vazdušnih prevoznika i naša Agencija nema uvid u tu vrstu podataka”, navode oni.\nOtkazivanje leta podrazumeva izostanak predviđenog leta za koji je rezervisano najmanje jedno mesto. To se dešava u slučajevima nepovoljnih vremenskih prilika, tehničkih problema, kvarova, štrajkova ili zatvaranja aerodroma.\nUkoliko otkaže let, avio-kompanija je u obavezi da putniku obezbedi preusmeravanje na drugi let sa sličnim uslovima i što kraćim vremenskim rokom između otkazanog i alternativnog leta. Takođe, ona je u obavezi da mu povrati sve troškove – 250 evra za letove do 1.500 kilometara, 400 evra za letove između 1.500 i 3.500 kilometara ukoliko su unutar evropskog zajedničkog vazduhoplovnog područja (ECAA) i 600 evra za sve ostale letove.\nKašnjenje leta podrazumeva odlaganje njegovog polaska na određeno vreme zbog neplaniranih okolnosti. Ova situacija se javlja usled nepovoljnih meteoroloških uslova, gužve na poletno-sletnoj stazi, nedostatka slobodnih gejtova za ukrcavanje ili iskrcavanje putnika i drugih, tehničkih razloga. Kašnjenje letova do dva sata su pravno prihvatljiva i normalna u avio-saobraćaju.


Dodik: Vučić predstavlja sve Srbe u Zagrebu - 11.02.2018, Sputnik Srbija\nDodik: Vučić predstavlja sve Srbe u Zagrebu\nPredsednik Republike Srpske Milorad Dodik ocenio je danas za Srnu da je Srbija nesumnjivo jedna od najvažnijih zemalja u regionu za stabilnost i bezbednost i da... 11.02.2018, Sputnik Srbija\npolitika, vesti, srbija, republika srpska (rs), aleksandar vučić, milorad dodik, hrvatska, bosna i hercegovina (bih)\n21:52 11.02.2018 (Osveženo: 16:01 16.11.2021)\nPredsednik Republike Srpske Milorad Dodik ocenio je danas za Srnu da je Srbija nesumnjivo jedna od najvažnijih zemalja u regionu za stabilnost i bezbednost i da je poseta predsednika Srbije Aleksandra Vučića Zagrebu dobra prilika da Srbija i Hrvatska otpočnu dijalog i da se mnoga pitanja, koja su do sada predstavljala problem, pokušaju rešiti.\nDodik je istakao da Vučić ovom posetom pokazuje da Srbija ima kapacitet i sposobnost za razgovore i dogovore po mnogim pitanjima.\n11 Februar 2018, 20:21\n„Očigledno je da atmosfera koja se pravi u Hrvatskoj oko ove posete nije primerena, ali to upravo govori o značaju koji Vučić kao predsednik Srbije ima u regionalnoj stabilizaciji i dobrim odnosima“, rekao je Dodik.\nDodik je ocenio da su mnoga pitanja iz prošlosti veoma teška, u odnosima između Srba i Hrvata, ali da ovu posetu treba iskoristiti kao novu priliku da se uspostave sigurni i dobri odnosi u budućnosti koji bi garantovali bezbednost i mir za oba naroda i sve tri države.\nPrema njegovim rečima, Srbi imaju dve države — Srbiju i Republiku Srpsku, Hrvati imaju Hrvatsku i to je novi istorijski kontekst koji je doneo raspad bivše Jugoslavije.\n„Želim uspeh Vučiću u razgovorima. On je pozvan da svojim kredibilitetom predstavlja ne samo Srbiju, nego i da razgovara o svim pitanjima između Srba i Hrvata“, rekao je Dodik.\n10 Februar 2018, 20:52\nGovoreći o mogućem bezbednosnom riziku tokom Vučićeve posete Hrvatskoj, Dodik je rekao da taj rizik uvek u nekom smislu postoji, ali da ne veruje da bi moglo nešto da se dogodi što bi ugrozilo ovu posetu.\n„Znajući Vučića, to sigurno njega ne bi sprečilo da ode u posetu“, rekao je predsednik Srpske.\nPodsećajući na neugodno iskustvo u Srebrenici, Dodik je rekao da institucije BiH kriju one koji su tada pokušali ubistvo Vučića.\n„Institucije BiH i njihovi politički mentori, pre svega bošnjački, a delom i ovi iz Saveza za promjene, iz srpskog naroda, skrivaju počinioce mada je to sve jasno, šta oni čine i rade. To je svakako opasno za sve buduće događaje, ali verujem da će Hrvatska voditi računa o bezbednosti same posete“, zaključio je predsednik Republike Srpske.


Nastavljena akcija postavljanja pametnih stepenica - Vesti za studente - Infostud | NajStudent.com\nStudentske vesti › Nastavljena akcija postavljanja pametnih stepenica\n„Pametne stepenice“ na kojima su ispisane najčešće pravopisne greške i njihovi pravilno napisani oblici postavljene su na stepenicama u OŠ „Dositej Obradović“ u Umci.\nZa početak noveškolske godine svi učenici OŠ „Dositej Obradović“ u Umci dobili su od Roma Company veoma koristan poklon – „pametne stepenice“. Na mestu gde učenici stalno prolaze – stepenicama – postavljani su ispisi sa pravilnim i nepravilnim izrazima za đake pod sloganom „Znanje je moć“.\n„Ovo je dobar primer kako može na nov i kreativan način da se priđe đacima i da im se olakša učenje. Zahvaljujem se Roma Company na veoma lepoj akciji“, izjavio je Dragan Mišić, direktor OŠ „Dositej Obradović“ u Umci.\n„Roma Company sada već tradicionalno donira pametne stepenice školama u cilju što lakšeg i bržeg savladavanja gradiva. Saradnja sa lokalnim sredinama u kojima poslujemo je jedno od temelja nešeg društveno odgovornog rada, a budućnost dece je naša zajednička briga. Ovo je naš mali, skroman doprinos sistemu školstva u Srbiji“, izjavila je Jelena Anđelković, menadžer za komunikacije u Roma Company.\nTradicionalna akcija postavljanja pametnih stepenica, koju organizuje Roma Company da bi se na kreativan način đacima olakšalo učenje, realizovana je tokom prethodne školske godine u OŠ „Ilija Birčanin“ u Zemun Polju, OŠ „Jovan Dučić“ na Novom Beogradu i OŠ „Đura Daničić“ na Voždovcu, a za početak nove školske godine i u OŠ „Dositej Obradović“ u Umci.\nStrane reči koje nemaju prevod na srpski, a imaju strava značenje


24.06.2020 u 20:20\nSudar Turske i Arapske lige na severu Iraka\nTurska je pokrenula dve velike prekogranične operacije na severu Iraka da bi se obračunala s „kurdskim teroristima” koji na tamošnjim planinama imaju baze. To je odmah izazvalo osude u Bagdadu i sedištu Arapske lige u Kairu, u kojoj optužuju turskog predsednika Redžepa Tajipa Erdogana da se osilio i da se u poslednje vreme ponaša kao nekada „osmanski osvajači”. U dva vojna upada pod nazivom „Kandža – tigar” i „Kandža – orao” na severu Iraka napadnuto je, kako se zvanično tvrdi, 500 položaja terorista u Turskoj zabranjene Radničke partije Kurdistana (PKK), koja u planinama susedne zemlje ima svoja uporišta. Oni povremeno upadaju u Anadoliju i napadaju turske snage bezbednosti i civilne ciljeve. Turske specijalce, čiji broj nije saopšten, snažno podržavaju artiljerija, helikopteri i\n17.06.2020 u 09:17\nJoš jedan napad turskih aviona na mete RKK na severu Iraka\nANKARA – Tursko ministarstvo odbrane saopštilo je da su njeni ratni avioni pogodili mete kurdskih militanata u provinciji Haftanin u severnom delu Iraka, što je druga operacija protiv Radničke partije Kurdistana (RKK) u poslednjih nekoliko dana, prenela je agencija Rojters. Jučerašnji napad u okviru operacije pod nazivom „Kandža-tigar” koja ima za cilj „neutralizaciju Radničke partije Kurdistana i drugih terorističkih elemenata” usledila je samo nekoliko dana nakon što je Turska otkrila da su u operaciji „Kandža-orao” pogođene mete Radničke partije Kurdistana u različitim regijama na severu Iraka, prenosi Tanjug. Radnička partija Kurdistana redovno se nalazi na meti Turske, prvenstveno u njenom jugoistočnom delu i na severu Iraka, gde se nalazi baza grupe. Dva poslednja napada\n21.04.2020 u 16:19\nIrak ublažio restriktivne mere pred mesec ramazana\nBAGDAD - Irak je ublažio restriktivne mere uvedene radi zaustavljanja širenja koronavirusa tako što je dozvolio nekim preduzećima da ponovo počnu da rade i smanjio višemesečni policijski čas, saopštila je vlada. Mere su donete pred mesec ramazana, koji će ove godine ipak biti proslavljen u drugačijim uslovima jer će nove mere omogućiti slobodu kretanja unutar glavnog grada Bagdada samo između 06:00 časova ujutru i 19:00 časova uveče uz održavanje potpunog policijskog sata tokom petka i subote, preneo je Rojters. Prema novim propisima, vladine kancelarije mogu zadržati nivo zaposlenih od maksimalno 25 procenata, pojedinim prodavnicama će biti dozvoljeno da ponovo rade, mada će tržni centri, parkovi i džamije gde se obično okuplja veliki broj ljudi ostati zatvoreni, navodi se u\n14.04.2020 u 23:25\nIrak oduzeo licencu Rojtersu zbog vesti o korona virusu\nLONDON - Irak je privremeno ukinuo dozvolu emitovanja britanskoj agenciji Rojters, nakon što je objavila priču u kojoj se navodi da je broj zaraženih od korona virusa u toj zemlji veći od zvaničnih podataka. Iračko regulatorno telo za medije (CMC) je, kako piše Rojters, toj agenciji privremeno oduzelo licencu na tri meseca i kaznilo je sa 21 milionom iračkih dinara (oko 21.000 dolara) zbog, kako smatra CMC, kršenja pravila medijskog izveštavanja. Rojtersu je prema izrečenoj meri CMC naređeno i da izda zvanično izvinjenje za javnost zbog pomenute vesti. U pismu upućenom Rojtersu CMC navodi da je preduzeo ove mere zato što je priča agencije objavljena u trenutnim okolnostima i zbog toga ima „ozbiljne posledice za socijalnu bezbednost i zdravlje”. Rojters je, s druge strane u\n12.03.2020 u 18:51\nAmerika optužuje Iran da stoji iza napada na američku bazu u Iraku\nVAŠINGTON - Predsednik SAD Donald Tramp odobrio je američkoj vojsci da uzvrati na jučerašnji raketni napad proiranske oružane frakcije u Iraku u kojem su poginula dva američka i jedan britanski vojnik, saopšteno je iz Pentagona. Državni sekretar za odbranu Mark Esper i načelnik generalštaba, general Mark Majli nisu eksplicitno optužili ni pro-iransku frakciju Hezbolah ni bilo koju drugu oružanu grupu, ali su jasno predočili da smatraju da iza napada stoji Iran. Oni su saopštili da se razmatraju sve opcije američkog odgovora na ovaj smrtonosni napad. „Predsednik me je ovlastio da preduzmem sve potrebne korake u skladu sa njegovim instrukcijama”, rekao je Esper na konferenciji za novinare u Pentagonu. Upitan da li Pentagon planira napade u Iranu, Esper je odgovorio da su\n11.03.2020 u 22:47\nSmrtonosni raketni napad na američku bazu u Iraku\nVAŠINGTON - Dva američka i jedan britanski vojnik su poginuli, a desetak vojnika je ranjeno kada je 15 manjih raketa pogodilo vojni kamp Tadži, 15-ak kilometara severno od Bagdada, navodi se u nepotvrđenim izveštajima iz Iraka. Rojters prenosi da su američki zvaničnici saopštili da je prerano da se bilo ko optuži za ovaj napad, ali i upozoravaju da bi svaka povezanost paravojnih formacija koje podržava Iran sa ovim napadom dovela do nove vojne eskalacije između Vašingtona i Teherana. Prema Rojtersovom izvoru koji je insistirao na anonimnosti, nije preciziran broj mrtvih i ranjenih, iako je ranije danas iračka vojska saopštila da u napadu nije bilo žrtava, prenosi Tanjug. Proiranske paravojne grupe redovno raketiraju i granatiraju lokacije u blizini američke ambasade u Bagdadu i\n09.03.2020 u 14:55\nDvojica američkih vojnika poginula u Iraku\nVašington - Dva američka vojnika ubijena su u Iraku u nedelju dok su pratili iračke bezbednosne snage u misiji eliminisanja uporišta Islamske države, saopštila je američka komanda. U saopštenju se napominju da su za smrt odgovorne „neprijateljske snage”, javlja Rojters. Sjedinjene Države imaju oko 5.200 vojnika u Iraku u misiji pomoći i pružanja obuke iračkim bezbednosnim snagama u borbi protiv Islamske države, prenosi Tanjug.\n25.02.2020 u 11:46\nIrak zabranio ulazak putnicima iz Kine, Irana i još pet zemalja\nBAGDAD – Irak je produžio zabranu ulaska u zemlju putnicima iz Kine i Irana i još pet zemalja zbog širenja novog koronavirusa, saopštilo je danas ministarstvo zdravlja. Zabrana se odnosi na putnike koji direktno ili indirektno dolaze iz Kine, Irana, Tajlanda, Južne Koreje, Japana, Italije i Singapura. Iz toga su izuzeti državljani Iraka, diplomate i zvanične delegacije. Iračko ministarstvo je savetovalo svoje državljane da ne putuju u te zemlje. Mere su preduzete u cilju „zaštite zdravlja građana širom Iraka i kontrole širenja koronavirusa posle prvog potvrđenog slučaja”, prenosi Tanjug. Rad škola i univerziteta suspendovan je na deset dana u Nadžafu, gde je juče zabeležen prvi slučaj novog koronavirusa kod jednog Iranca, studenta teologije. Stanovnici se pozivaju da


„WEBIZ“ OD PETKA DO NEDELJE U ZRENJANINU: Trodnevno šesto izdanje – Zrenjanin\n„WEBIZ“ OD PETKA DO NEDELJE U ZRENJANINU: Trodnevno šesto izdanje\n21 марта, 2018 26 марта, 2018 List Zrenjanin\nZrenjanin je domaćin šestog izdanja „Webiz“ konferencije i prateće „Webiz“ edukacije o elektronskoj internet trgovini (e-commerce) u Hotelu „Vojvodina“, od petka 23. do nedelje, 25. marta. Ovogodišnji slogan Konferencije je „Pokrećemo te“ („Moving you forward“).\nPrema rečima Vladimira Kovača, direktora „Webiza“, ovo je i suština trodnevnog događaja u Zrenjaninu.\n– Želimo da mlade ljude pokrenemo, da im damo vetar u leđa i podršku da naprave sledeći korak u svojim karijerama. Sve vreme pred sobom imamo sliku od prošle godine – oduševljena lica ljudi koja nam govore „ok, hajde da vidimo šta ćete sada smisliti“. Imamo veliku odgovornost da ih ne izneverimo.\nOrganizatori očekuju više od hiljadu posetilaca tokom trodnevnog događaja. Pripremili su dosta novih stvari – više sala za predavanja, a zadržali dobre prakse iz prethodnih godina – značajne predavače iz naše zemlje i iz inostranstva i brojne informativne i inspirativne priče.\nSpecijalan gost 6. „Webiza“ je Šon Marfi, koji je sarađivao sa Nasom na nekim od najbitnijih misija poslednjih godina.\n„Webiz“ edukacija u Zrenjaninu je, po drugi put, posvećena Internet trgovini – različitim aspektima, studijama slučaja i primerima iz prakse.\n– „Webiz“ konferencija je namenjena mladima koji su na početku profesionalnih karijera i budućnost vide u informacionim tehnologijama i digitalnoj industriji. Webiz edukacije su namenjene poslovnim ljudima koji žele da unaprede poslovne rezultate, putem interneta, digitalnog marketinga i komunikacija. Ciljna grupa su mala i srednja preduzeća, kao i preduzetnici – stub razvoja zdrave privrede – podseća Vladimir Kovač.\nWebiz počinje u 15 časova, a svečano otvaranje je u 16.45.\n← U NEDELJU „PČELA FEST”: U Melence vozom – besplatno\nHUMANITARNA AKCIJA „NEW AGE SCHOOL”: Dečjem odeljenju zrenjaninske Bolnice →


MISTERIJA MAČJIH KRUGOVA: Niko ne zna zašto tako umirujuće deluju na mačke! (FOTO)\nSocijalne mreže su već pretrpane brojnim primerima vlasnika maca iz celog sveta i njihovim zabavnim eksperimentima sa krugom.\nNaime, iscrtavaju krug ili na bilo koji drugi način odrede kružnicu na podu, mačka će se smestiti unutar nje, barem na neko vreme, i nikom nije jasno zašto niti kako ovaj fenomen funkcioniše.\nOni koji su isprobali ovaj eksperiment tvrde da mačke uglavnom kratko vreme posmatraju krug sa bezbedne udaljenosti, a onda se smeste unutra. Nauka se još nije pozabavila ovim fenomenom, tako da za sada i nema nekog značajnijeg objašnjenja o čemu je tačno reč i šta to mace nagoni da uđu u krug.\nJedno od mogućih objašnjenja dao je vodeći britanski ekspert za ponašanje životinja, Daniel Mills, koji pretpostavlja da mačke možda privlači krug kao oblik zaklona, pogotovo ako je izrađen od, na primer, peškira, čarapa ili nečega iza čega se mačke barem nekako mogu sakriti. – I niski zakloni mačkama mogu pružiti osećaj sigurnosti. Kad mačku odvedete veterinaru i stavite je u nepoznat kavez, često će odabrati i sesti u posudu s peskom unutar tog kaveza jer se tamo oseća zaštićenije, probao je da objasni ovaj stručnjak.\nMeđutim, ima i primera gde su ti krugovi napravljeni, na primer, od lepljive trake, u koje mačke takođe ulaze. Jedna od teorija koja kruži među vlasnicima mačaka jeste i da su mačke opsednute teritorijem i automatski misle da je to novo područje koje moraju obeležiti ili odbraniti. Međutim, stručnjaci tvrde da to nema nikakve veze sa stvarnošću jer mačke ionako već smatraju da poseduju celu kuću u kojoj borave, pa zašto bi onda krug na podu doživele kao ‘novi prostor’?\nMnogo verovatnije zvuči, ipak, objašnjenje britanskog eksperta za životinje u vezi sa mačjim čulom mirisa. Naime, poznato je da su mačke opsednute time te da koriste svaku priliku za označavanje teritorija (prostorije, nameštaj, kutije, pa čak i ljude) i ostavljanjem svog mirisa trljanjem glave.\n- Ako na pod zalepite selotejp i tako napravite kružnicu, zapravo stavljate novi miris koji bi mogao zainteresovati mačku – dodao je Mills.


Potpisan ugovor za podršku radu Kantonalne javne ustanove „Odgojni centar“ | Odgojni centar Kantona Sarajevo\nOpćina Novi Grad Sarajevo nastavlja sa kontinuiranom praksom podrške radu ustanova čiji je fokus rad sa najosjetljivijim kategorijama društva. Jedna od takvih je i Kantonalna javna ustanova „Odgojni centar“ sa kojom je danas potpisan ugovor o realizaciji grant sredstava u iznosu od 5.000 KM.\nUgovor su potpisali pomoćnik načelnika Općine Novi Grad za boračka pitanja, rad, socijalna pitanja i zdravstvo Tajib Delalić i direktor KJU „Odgojni centar“ Mirsad Pindžo.\n„Općina Novi Grad pomaže rad više institucija, bez obzira na nadležnosti, a jedna od njih je i KJU ‘Odgojni centar’. To su institucije koje se bave osjetljivim kategorijama društva, a djeca su jedna od najosjetljivijih. Nadamo se da će ova pomoć biti doprinos stvaranju boljih uslova rada ove institucije“, rekao je Taib Delalić.\nKJU „Odgojni centar“ svakodnevno pruža pomoć i podršku maloljetnicima koje na tretman upućuju Općinski sud Sarajevo, KJU Centar za socijalni rad ili škole, ali djecu koja su u riziku prosjačenja i nasilja u porodici. U protekloj godini registrovan je veći broj korisnika, u zavisnosti od vrste programa i tretmana.\n„Prema podacima iz decembra 2019. godine u Centru dnevno je boravilo u prosjeku oko 20 maloljetnika koji su na izvršenju sudskih mjera i oko 30 maloljetnika koji su u stanju potrebe“, ističe direktor Mirsad Pindžo, dodajući da rade sa tri grupe korisnika. Prva se odnosi na izvršenje krivičnih sankcija po nalogu suda, druga su djeca u stanju potrebe, odnosno djeca u riziku prosjačenja i nasilja u porodici.Treću grupu čine djeca sa kojima stručni kadar Odgojnog centra preventivno radi po zahtjevu roditelja, škola ili Centra za socijalni rad.\n„Donirana sredstva koristimo za nabavku opreme koja će nam dugoročno biti od koristi za rad sa korisnicima. Pokrenuli smo novu službu ‘Dijagnostika i opservacija’ i nadamo se da će ona postati centar ustanove i da ćemo preventivnim radom imati što manje korisnika koji su na izvršenju krivičnih sankcija“, rekao je Mirsad Pindžo.\nRad sa djecom i maloljetnicima je koncipiran kroz planove i programe u kojima su predviđeni i periodi realizacije tretmana, podrška i pomoć se pružaju i dječacima i djevojčicama, a kada je u pitanju činjenje krivičnih djela, ta je pojava prisutnija kod korisnika muškog spola.\nRad sa djecom se realizira na dnevnoj osnovi, a kada je riječ o sudskim mjerama, boravak maloljetnika je preciziran rješenjem Općinskog suda u Sarajevu, odnosno sudskom presudom koju izriče postupajući sudija za maloljetnike. Drugi vidovi tretmana se realizuju na dnevnoj i na cjelodnevnoj osnovi.\nZa djecu i maloljetnike, korisnike usluga Odgojnog centra, koji imaju status učenika škole, svi programi se usklađuju sa školskim obavezama.


Njujork tajms: Đoković ponovo mora na operaciju - Sport - Dnevni list Danas\nPočetna » Sport » Njujork tajms: Đoković ponovo mora na operaciju\nKako piše jedan novinar Njujork Tajmsa Novak Đoković bi mogao da bude odsustan sa terena duži vremenski period jer je povreda levog ramena ozbiljnija nego što se mislilo i zahteva operaciju.\n0Piše: N1 10. septembra 2019. 16.38\nNa ovogodišnjem US Openu je Novak Đoković odustao u osmini finala kada je predao meč u toku trećeg seta Stenu Vavrinki. Srpski teniser je neko vreme imao problem sa levim ramenom i povreda se pojavila još pre US Opena i prvi put je bila vidljiva tokom Mastersa u Sinsintiju.\nNovinar Njujork Tajmsa Kristofer Kleri kaže da je ova povreda mnogo teža i da je moguće da je pred Đokovićem duža pauza.\n„Nole bi mogao da odsustvuje duže vreme ako bude operacije ili ako njegova povreda zahteva odmor„, prenosi Kleri.\nHearing that Djokovic’s shoulder is problematic and could require more than just a bit of rest https://t.co/xBe7bAoSBf\n— Christopher Clarey (@christophclarey)September 9, 2019\nInače Novak Đoković je trenutno u Švajcarskoj gde u jednoj klinici leči povređeno rame, a moguće je da je operacija neizbežna navodi novinar Njujork Tajmsa.\nNovak je inače rekao da očekuje da se vrati na teren do kraja sezone, a trebalo bi da nastupi na turnirima u Tokiju, Šangaju, Parizu, Masters Kupu i u Dejvis kupu. Rafael Nadal koji je u nedelju osvojio novi US Open zaostaje za Đokovićem sada 640 poena.\nNjujork tajms, Novak Đoković\nNovak mentalno jači od Federera


Adžić: I dalje mislim da je Rusija najbolja na svijetu - Vijesti.me\nNAKON TREĆE POBJEDE\nAdžić: I dalje mislim da je Rusija najbolja na svijetu\n"Imali smo mnogo sjajnih rezultata, i klupskih i reprezentativnih, ali ne znam kada sam bio ovako zadovoljan. To valjda govori koliki je ovo uspjeh", rekao je Adžić. Edit\nCrna Gora - Rusija (Foto: Zoran Đurić)\nNikola Nikolić 21. mart 2012, 22:59 ažurirano 24. februar 2019, 12:12\nI pored činjenice da je upisao treću pobjedu u isto toliko zvaničnih mečeva protiv Rusije (prvu utakmicu, završenu remijem, vodio je Đula Žiga), Dragan Adžić tvrdi da je to najbolja selekcija na planeti.\n"Izuzetno cijenim Rusiju, i dalje mislim da je to najbolja reprezentacija na svijetu, sa najvećim fondom igračica. Zbog toga je svaka pobjeda nad njom podvig. Ponosan sam, jer odlično znam koliko je trebalo snage da se izdrži ritam koji su nametnule Ruskinje. Imali smo mnogo sjajnih rezultata, i klupskih i reprezentativnih, ali ne znam kada sam bio ovako zadovoljan. To valjda govori koliki je ovo uspjeh", rekao je Adžić.\nS obzirom na to da ste pobjedom napravili veliki korak ka Evropskom prvenstvu, da li ćete u Rostovu čuvati igračice za iskušenja u Ligi šampiona?\n"Pobjedom smo ostvarili cilj u ovom dvomeču, tako da ću rotirati u drugom meču. Ali, učinićemo sve da sačuvamo nepobjedivost u duelima sa Rusijom".\nJe li Vas iznenadilo sjajno izdanje Marine Vukčević?\n"Sigurno da to jeste iznenađenje, kada se uzme u obzir činjenica da nije imala minutažu u Ligi šampiona. Ali, ona već nekoliko godina kvalitetno radi sa Vlatkom Đonovićem i taj rad daje rezultate. A ne smije da se zaboravi da je ona 1993. godište, da je bila ubjedljivo najmlađa na terenu", zaključio je Adžić.\nNa konferenciji za medije, koja je održana poslije meča, nije se pojavio niko iz ruske delegacije.


Ambasada SAD-a kritikovala Čovića: Umjesto retorike podjela, BiH su potrebni lideri koji će pokrenuti ovu zemlju naprijed - Bportal.ba - Najvažnije vijesti iz BiH\nBrojne je reakcije i osude posljednjih dana izazvala izjava predsjedavajućeg Predsjedništva BiH i lidera HDZ-a BiH Dragana Čovića u kojoj je ustvrdio da građanska Bosna i Hercegovina znači islamsku državu. On je rekao i da vrlo otvoreno o tim stvarima govori i u Briselu, a da će govoriti i bilo gdje drugo.\nKomentar na ovu izjavu zatražili smo u Ambasadi SAD-a u Sarajevu. Njihov odgovor prenosimo u cijelosti:\n– Naš stav po pitanju Bosne i Hercegovine ostaje nepromijenjen – mi vidimo BiH kao dio evropske porodice, kao stabilnu, prosperitetnu, multietničku državu, koja je potpuno integrisana u NATO i EU. Umjesto retorike podjela, BiH su potrebni lideri koji su posvećeni i privrženi rješavanju svakodnevnih problema građana i koji će pokrenuti ovu zemlju naprijed da bi zauzela svoje mjesto u evroatlanskim institucijama, rečeno je iz Ureda za odnose s javnošću Ambasade SAD-a.\nOznačeno: ambasada sad, cnn, dragan čović, Malmo, osmanski period, reakcija\nIzvršni odbor Fudbalskog Saveza BiH usvojio listu sudija i asistenata Premijer lige\nPosted on 22. Avgusta 2019. Author Minea BB\nRedovna 37. sjednica Izvršnog odbora Fudbalskog saveza BiH, održana je danas u Sarajevu, pod predsjedavanjem predsjednika Elvedina Begića. Sjednici su prisustvovali svi članovi IO N/FSBiH i član Odbora za posredovanje i savjetovanje Sead Kajtaz, kao i izvjestioci po tačkama dnevnog reda. Na današnjoj sjednici usvojeno je sljedeće: – Zapisnik i realizacija zaključaka sa 36. sjednice […]\nKomšić: Mišljenje EK razotkrilo je poraz politike “legitimnog predstavljanja”\nObjavljivanjem Mišljenja Evropske komisije politika koja je uvjeravala domaću javnost o tome kako se treba obezbijediti tzv. “legitimno političko predstavljanje naroda“, doživjela je kompletan poraz, kazao je danas član Predsjedništva Bosne i Hercegovine Željko Komšić. On je rekao da je mišljenje Evropske komisije, o kandidatskom statusu Bosne i Hercegovine, potvrdilo nekoliko stvari koje je već […]\nKandidat Stranke demokratske akcije (SDA) za člana Predsjedništva Bosne i Hercegovine Šefik Džaferović posjetio je danas firmu “Ećo Company” gdje je obišao proizvodne pogone i sastao se s privrednicima općine Ilidža. Džaferović je rekao da država treba da uradi sve da pomogne privrednicima i zahvalio vlasniku firme Suhadu Eći na pozivu. Istakao je da su Bosni […]


Enetel Solutions Enetel Solutions radni doručak – Enetel\nMediji < Enetel Solutions radni doručak\nEnetel Solutions radni doručak\nEnetel Solutions nastavlja sa uspešnom praksom da bude domaćin radnim doručcima, ovoga puta na važnu temu bezbednog digitalnog potpisivanja i saradnje eDokumenata.\nImali smo priliku da približimo privatni sektor modernim alatima za digitalno potpisivanje i razmenu eDokumenata, u cilju unapređenja efikasnosti poslovnih procedura, uz smanjenje velikog iznosa troškova.\nZahvaljujemo se našem partneru Nextsense za inspirativno korišćenje primera i deljenju iskustva u primeni Signing Portal i Signing Server rešenja.\nNastavićemo da delimo naša stručna iskustva, kao važan faktor digitalne transformacije.\nRoaming grupa proslava dečije Nove godine\nRoaming grupa proslavila je praznike sa najmlađima. ...Opširnije\nRoaming grupa proslava Nove godine\nBila nam je izuzetna čast I zadovoljstvo da svi zajedno, u okviru cele Roaming grupe, proslavimo još jednu uspešnu godinu za nama. ...Opširnije\nDecembar je mesec sumiranja, planiranja, darivanja i nadanja. Roaming Solutions Group, I ove godine se, potrudila da uspeh i radost zbog istog, podeli sa drugima i to onima kojima je ona...Opširnije\nEnetel Solutions na SME is MVP\nEnetel Solutions je bio jedan od izlagača na SME is MVP, prvom nacionalnom forumu mikro, malih i srednjih preduzeća koji je organizovao USAID Projekat saradnje za ekonomski razvoj. Poslovni...Opširnije\nCloseOut rešenje predstavljeno na Postelu 2019\nKompanije Enetel Solutions i Roaming Networks, učestvovale su na ovogodišnjem PosTel-u, Simpozijumu o novim tehnologijama u poštanskom i telekomunikacionom saobraćaju, kroz predavanje na temu...Opširnije\nCloseOut rešenje predstavljeno na Telforu 2019\nKolege Ninoslav iz Enetel Solutionsa i Dejan iz Roaming Networksa, predstavili su CloseOut rešenje, na 27. telekomunikacioni forumu, TELFOR 2019. ...Opširnije\nEnetel Solutions na konferenciji OMGcommerce 2019\nNašu kompaniju i njena najnovija rešenja u domenu e-trgovine, predstavila i ove godine na konferenciji OMGcommerce, Silvia Šušnjević, menadžer za razvoj poslovanja. ...Opširnije\nKljuč uspešnog poslovanja je dobar i funkcionalan tim. Zato mi sa ponosom ističemo naše kreativne ljude, posvećeni zajedničkom kreiranju digitalne budućnosti, ali i širenju pozitivne...Opširnije\nData Science tim na konferenciji Wonderland AI\nData Science tim kompanije Enetel Solutions učestvovao je na konferecniji WonderlandAI, održanoj u Beogradu, kao deo svetske serije događaja WorldsummitAI. ...Opširnije\nMenadžeri za razvoj poslovanja Enetel Solutions prisustvovali su Web Summit-u u Lisabonu, koji se sa pravom smatra jednim od najvažnijih svetskih dogadjaja posvećenih tehnološkom razvoju i...Opširnije


Nezaboravan koncert muzičkog čarobnjaka Dina Merlina i jedinstvene Senidah okupio je preko 25 000 lj…\nAerodromi Crne Gore su dobitnici zahvalnice Generalnog konzulata Crne Gore u Njujorku za humanitarni…\nJoš kao mali, uz svoje roditelje zavolio je prirodu. Kasnije, kroz outdoor spotove i aktivnosti ta l…\nNa osnovu svog programa, povodom 21. maja, Udruženje „Zajednica Crnogoraca u Albaniji“ u…\nDanas, 21. maja sa početkom u 12h, predstavnici Udruženja Crnogoraca Lovćenca u svojim prostorijama …\nPovodom obilježavanja 70 godina od nastanka crnogorske kinematografije, večeras će u 19 sati u Crnogorskom narodnom pozorištu biti otvorena izložba fotografija, materijala i filmskih aparata sačuvanih tokom sedam decenija. Izložba „70 godina crnogorske kinematografije“ obuhvata sve segmente iz ove kulturološke baštine: fotografije iz ličnih arhiva nekadašnjih crnogorskih filmskih radnika, fotoaparate, …\nIzdavačka kuća Fokalizator objaviće ovih dana prvi tom Sabranih pripovjedaka Milovana Đilasa. U pitanju su pripovijetke i kratke priče koje je Đilas objavljivao u periodu između dva svjetska rata, pišu Dnevne novine. To izuzetno zanimljivo pripovjedačko štivo do danas je ostalo nepoznato crnogorskim čitaocima, uprkos činjenici da je interesovanje za …\nHotel Regent Porto Montenegro dobitnik je nagrade “Najbolji marina hotel” na svijetu, prema mišljenju uredničkog tima prestižnog ruskog Prime Traveller magazina. “Čast je primiti ovu nagradu u ime zaposlenih i menadžmenta hotela Regent ovdje u istorijskom zdanju “Dom Smirnova” u centru Moskve. Ona dolazi kao kruna i potvrda visoko kvalitetne usluge koja se njeguje u hotelu Regent, a koja objedinjava tradicionalno crnogorsko gostoprimstvo sa međunarodnim postulatima vrhunskog hotelijerstva, izuzetnog …\nUdruženje belgijsko–crnogorskog prijateljstva obilježilo je četiri godine postojanja. Na svečanosti u Briselu naglašeno je da Udruženje naše dijaspore u Belgiji slavi sve ono što Crna Gora predstavlja, njenu multietničnost i raznolikost. Povodom proslave upriličena je i izložba najvećih crnogorskoh slikara, a potom i „muzička šetnja“ kroz Crnu Goru. Udruženje crnogorsko …\nDana 26. novembra, Upravu za dijasporu posjetila je delegacija grada Vodnjana koju su činili gradonačelnik grada Klaudio Vitasović, šef kabineta gradonačelnika Filip Macan i predsjednik Društva perojskih Crnogoraca „Peroj 1657“ Miodrag Popović. Sastanku su prisustvovali ambasador R. Hrvatske u Crnoj Gori Veselko Grubišić, savjetnica u ambasadi R. Hrvatske u Crnoj Gori Iva Ivanić …\nU organizaciji Ministarstva zdravlja, uz podršku Vlade Crne Gore, biće održana manifestacija „Crnogorski ljekari u dijaspori“ u aprilu ili maju naredne godine. Manifestacija će okupiti doktore medicine porijeklom iz Crne Gore koji aktivno rade u inostranstvu (navedeno ne uključuje farmaceute i stomatologe). Imajući u vidu postojeće trendove migracija u svijetu, …\nNa poziv Ambasade Crne Gore u Parizu, ministar prosvjete dr Damir Šehović se dana 24. novembra 2019. godine susreo sa predstavnicima udruženja crnogorskih iseljenika „Asocijacija Montenegro“ u Parizu Dejanom Šestovićem, Radojicom Markovićem i profesoricom crnogorskog jezika Ivanom Ugrenović. Sastanku su takođe prisustvovali amb. Ivan Ivanišević, generalna direktorica za visoko obrazovanje …\nCrna Gora važi za omiljenu novogodišnju destinaciju. Doček na trgovima prošle je godine ubilježio impozantnu brojku od preko 42 hiljade posjetilaca. Zemlja u kojoj su plaže i skijališta tako blizu, organizuje sve atraktivniji novogodišnji program. Bilo da ste ljubitelj planine ili morskog vazduha, čeka vas pregršt dešavanja za sve uzraste. …\nU ponedjeljak, 18. novembra o.g. predsjednica Udruženja „Italija-Crna Gora kraljica Jelena“ i potpredsjednica Savjeta za saradnju sa dijasporom-iseljenicima Danijela Đurđević i sekretarka udruženja Marta Mussini posjetile su Upravu za dijasporu kako bi se susrele sa direktorom mr Predragom Mitrovićem. Na sastanku, koji je protekao u izuzetno prijatnoj atmosferi, bilo je …


San Antonio je produžio impresivnu seriju na 19 pobeda u nizu, iako su u poslednju četvrtinu ušli sa devet poena zaostatka.\nTrener Greg Popovič je bio vidno uznemiren, pa je u nameri da probudi svoje izabranike, rekao da "budu bezobrazni". Oni su ga poslušali i u odlučujućoj deonici postigli 39 poena, od kojih je 11 ubacio Manu Đinobili, junak pobede sa ukupno 26 poena.\nStandardan doprinos trijumfu pružili su Toni Parker sa 18 i Tim Dankan sa 16 poena i 11 skokova.\nOklahoma je bila izuzetno blizu da nanese Spursima prvi poraz posle 46 dana, ali u poslednjoj četvrtini nije imala raspoloženog igrača jer je Kevin Durant šutnuo samo dva puta iz igre. On je bio i najistaknutiji pojedinac u gostujućem taboru sa 27 poena i 10 skokova, Džejms Harden je postigao 19, Rasel Vestbruk 17 poena, a veteran Derek Fišer je utakmicu završio sa 13 koševa.\nSledeća utakmica između ova dva tima igra se u noći između utorka i srede, takodje u San Antoniju, a u finale će se plasirati ekipa koja prva stigne do četiri pobede.\nU finalu Istočne konferencije igraju Majami i Boston.


Odbrana: Nema dokaza da je Stanišić komandovao jedinicama koje su počinile zločine\nOdbrana Jovice Stanišića odbacila je danas, pred sudom u Hagu, kao nedokazane optužbe da je on, kao šef Službe državne bezbednosti Srbije, komandovao jedinicama koje su u Hrvatskoj i BiH, 1991-95, počinile zločine nad nesrbima.\nU završnoj reči, Stanišićev branilac Vejn Džordaš (Wayne Jordash) tvrdio je da su optužbe zasnovane na “ludim pretpostavkama” tužilaca umesto na čvrstim dokazima.\n“Stanišić nikada nije dao nijedno naredjenje Željku Ražnatoviću Arkanu, nije čak nikada ni razgovarao sa njim”, rekao je Džordaš.\nTvrdnju tužilaca da je Stanišić kontrolisao Arkana, branilac je nazvao “apsurdnom”, sugerišući da je Ražnatović bio blizak sa Radovanom Stojičićem Badžom iz Resora javne bezbednosti MUP Srbije.\nDžordaš je naglasio i da Stanišić, po izvedenim dokazima, nije davao naredjenja ni Crvenim beretkama, ni Škorpionima.\n“Nijedna od tih jedinica nikada se nije nazivala ‘Jovicinim ljudima'”, rekao je britanski advokat Džordaš.\nTužioci tvrde da su Crvene beretke – koje su se nazivale i Frenkijevcima po saoptuženom Franku Simatoviću – Ražnatovićeva Srpska dobrovoljačka garda (SDG) i Škorpioni bili “specijalne jedinice” SDB Srbije preko čijih su zločina Stanišić i Simatović dali značajan i “smrtonosan” doprinos udruženom zločinačkom poduhvatu u Hrvatskoj i BiH.\nPo optužbi, cilj tog zločinačkog udruženja, koje je predvodio predsednik Srbije Slobodan Milošević, bio je uspostavljanje srpske dominacije na delovima teritorije Hrvatske i BiH nasilnim i trajnim uklanjanjem nesrba.\nBranilac Džordaš tvrdio je, medjutim, da tužilaštvo nije uspelo da dokaže bilo kakvu kriminalnu vezu Stanišića sa ostalim članovima navodnog zločinačkog udruženja, medju kojima su bili Milan Martić, Milan Babić, Radovan Karadžić, Ratko Mladić, Momčilo Krajišnik, Vojislav Šešelj i drugi.\nNedokazana je, po Džordašu, ostala i tvrdnja tužilaca da je Stanišić bio “desna ruka” Slobodana Miloševića u sprovodjenju zločinačkog poduhvata.\nOdbrana je nedokazanom “glupošću” nazvala optužbe da da je Stanišić preko “vojne linije” u MUP Srbije ili “paralelnih struktura” vlasti kontrolisao oružanu pobunu Srba u Kninskoj krajini 1991.\nDžordaš je tvrdio da Stanišić tada još nije bio načelnik SDB Srbije, niti u lancu komande nad Simatovićem koji je u proleće i leto te godine bio u Kninu. Po odbrani, Simatović je u Krajini bio isključivo radi prikupljanja obaveštajnih podataka.\nBranilac je kazao i da “nema pravih dokaza” za optužbu da je u Hrvatskoj i BiH postojala “mreža kampova” za obuku jedinica SDB Srbije, niti da je “Stanišić formirao te kampove”.\nTvrdnju iz govora drugooptuženog Simatovića, na proslavi godišnjice Crvenih beretki u maju 1997., da je ta jedinica na terenu tokom ratova u Hrvatskoj i BiH imala 5.000 boraca, Stanišićev branilac nazvao je “samoljubivom glupošću”.\nStanišićev branilac nastavlja završnu reč.


Audi tehnologije istraživanja za aktivnu bezbednost Audi tehnologije istraživanja za aktivnu bezbednost – Personal magazin\nZaposleni u Audi Driver Assistance Systems project house i Audi Electronics Venture GmbH su predstavili tri projekta iz oblasti aktivne bezbednosti na završnom događaju AKTIV istraživačke inicijative. “Razvoj intuitivnih sistema…\nZaposleni u Audi Driver Assistance Systems project house i Audi Electronics Venture GmbH su predstavili tri projekta iz oblasti aktivne bezbednosti na završnom događaju AKTIV istraživačke inicijative.\n“Razvoj intuitivnih sistema za bezbednost vozila je danas fokus u Audi-ju. Informacije dobijene iz ovog istraživanja pružaju značajnu dodatnu vrednost za naš svakodnevni razvoj u poslu i od vitalne su važnosti za sledeću generaciju vozila,” rekao je dr Ulrih Vidman, direktor razvoja za bezbednost vozila u AUDI AG.\nInženjeri u AUDI AG i u Audi Electronics Venture GmbH su pogledali u budućnost aktivne bezbednosti za tri podprojekta kao deo AKTIV istraživačke inicijative. Ova oblast istraživanja je fokusirana na sisteme koji se aktivno upliću u proces vožnje i tako pomažu da se izbegnu kritične situacije i nesreće.\nAKTIV je reč izvedena iz nemačkog “Adaptive and Cooperative Technologies for Intelligent Traffic” (Adaptivne i kooperativne tehnologije za bezbedan saobraćaj). U toku četvorogodišnjeg perioda istraživanja, partneri u ovom projektu su razvili nove sisteme asistencije vozaču, informacione tehnologije i moguća rešenja za efikasan saobraćaj sa ciljem da saobaraćaj u budućnosti bude bezbedniji.\n“Bezbednost pešaka i motociklista”\nCilj podprojekta “Bezbednost za pešake i motocikliste” jeste da se poboljša bezbednost svih učesnika u saobraćaju. Istraživači su postavili scenario tipičnih saobraćajnih nezgoda, klasifikovali ozbiljnost povreda i dobijene su mere za koncept akcije.\nDa bi simulirali “vozilo koje dolazi,” inženjeri su napravili test vozilo sa 3D senzorskim sistemom sa pogledom unapred. Upravljačka jedinica za 3D podatke iz okruženja identifikuje situaciju u saobraćaju i započinje koncept kočenja i upravljanja. Ovo omogućava da se izbegne potencijalna nezgoda u koju su uključeni i pešaci.\n“Aktivno kočenje u slučaju opasnosti” i “Bezbednost i pažnja u vožnji”\nAudi radi na sledećoj generaciji aktivnih bezbednosnih sistema u okviru projekta “Aktivno kočenje u slučaju opasnosti”. Ovi sistemi takođe uzimaju u obzir i dodatne objekte u okruženju vozila, kao što su drugi učesnici u saobraćaju i ograde na putu. Rezultat ovoga je pravovremena automatska upotreba kočnice kako bi se izbegla nesreća.\nVreme kočenja se takođe može unaprediti na osnovu informacija o vozaču. Ako je vozač dekoncentrisan, on neće prepoznati situaciju na vreme i neće adekvatno reagovati. U takvim slučajevima ima smisla inicirati kočenje čak i ranije.\nInženjeri u AEV GmbH koriste sistem za posmatranje sa kamerom kako bi odredili nivo pažnje vozača. Kamera beleži poziciju vozačeve glave i u kom pravcu je okrenuta. Ove informacije se zatim koriste da bi se utvrdio nivo pažnje vozača.\nNova funkcija kočenja predstavljena na ovom događaju odražava Audi sistematičnu filozofiju asistencije vozaču u kritičnim situacijama, pomažući tako da se izbegnu nezgode ili da se u najmanju ruku ublaži ozbiljnost nesreće. Rezultati ova tri projekta ulaze u serijski razvoj intuitivnih bezbednosnih sistema vozila i doprinose dodatnom poboljšanju bezbednosti na putevima.\nAudi tehnologije istraživanja za aktivnu bezbednost was last modified: June 28th, 2010 by Redakcija\nAudiAUDI AGAudi Electronics Venture


“Odlaganje uvođenja sankcija neće proći bez reakcije zapada” • RTK\n“Odlaganje uvođenja sankcija neće proći bez reakcije zapada”\nAnamari Repić, RTK/Beograd\nPitanje uvođenja sankcija Rusiji je glavna tema skoro svih susreta predstavnika Srbije sa nekim stranim zvaničnikom iz EU i uopšte sa zapada, ali još uvek nema naznaka da će Beograd promeniti stav. U analizi RTK2, poznavaoca prilika ocenuju da će zapad nastaviti da insistira, a kakav će biti ishod “niko ne zna”.\nSrpski zvaničnici gotovo svakodnevno uveravaju zapadne predstavnike da je punopravno članstvo u EU spoljnopolitički cilj broj jedan za Srbiju. Ali, EU traži od Srbije usklađivanje sa zajedničkom spoljnom politikom, što, kako je nedavno rekao šef diplomatije EU Žozep Borelj, znači uvođenje sankcija Rusiji.\nJedan od najznačajnijih poziva stigao je nedavno od zemalja članica Grupe sedam industrijski najrazvijenijih zemalja sveta. I dok srpski zvaničnici ističu da je Srbija već podržala brojne rezolucije UN kojima se osuđuje ruska agresija, nema naznaka da će se skoro pridružiti odluci Brisela.\nPoznavaoci prilika ističu da je stav zapada nedosmislen, a da bilo koje rešenje neće biti bez posledica po Srbiju. Aleksandar Popov, direktor Centra za regionalizam iz Novog Sada, kaže za RTK2 da i Evropljani i Amerikanci pritiskaju Srbiju jer ne sme da dozvole da postoji zemlja te veličine koja je na putu ka EU a da bude jedina koja nije usladila politiku sa EU u ovom dramatičnom trenutku.\n“Da se nije desio rat u Ukrajini usklađivanje te politike bi išlo polako do onog trenutka kad bude primljena u EU. Ja ne znam na koji način će se cela stvar rasplesti, zasada i Vučić i vladajuća garnitura ostaju pri tome, ovde je ona varijanta ne valja ako uzmeš ne valja ne uzmeš, u svakoj varijanti ćeš imati posledice”, smatra Popov.\n“Pitanje je koliko je aktuelni stav Srbije održiv”, dodaje on.\nDa se strateški prostor Srbiji smanjio smatra i Dragan Đukanović, profesor na Fakultetu političkih nauka, dodajući da se taj prostor “kako veme prolazi sve više smanjuje”. Đukanović kaže da je teško uvesti sankcije kada to nije urađeno na početku kada su ih i drugi akteri uveli. Stoga je, kaže on, pozicija Srbije dodatno komplikovana.\n“Uticaji sa zapada će biti prilično jaki, oni su već sada jaki, i više nego nedvosmisleni. Ne postoji značajna mogućnost da dođe do prolongiranja a da nemamo neku vrstu reakcije EU i SAD po ovom pitanju, dok sa druge strane ne vidim ni jasne naznake da će Beograd u neko dogledno vreme uvesti čitav korpus sankcija koje je EU sukcesivno donosila od početka rata u Ukrajini”, kaže Đukanović.\nNakon ruske agresije na Ukrajinu, sedenje na dve stolice Beograda - i zapad i Rusija - nije održivo. Kao kandidat za članstvo u Evropskoj uniji Srbija je u obavezi da podrži stav Brisela. Da odustane od evropskih integracija, prema izjavama zvaničnika, to ne namerava.\nPredsednik Vučić je rekao u četvrtak u Beogradu nakon sastanka sa predsednikom Evropskog saveta Šarlom Mišelom da je “cilj Srbije punopravno članstvo u EU”. Istovremeno, Srbija traži od zapada da razume njen odnos prema Rusiji i nedonošenje sakcija pre svega jer je energetski zavisna od ruskog gasa.\nPopov ukazuje da pred Srbijom nema dobrih varijanti, jer svaka donosi posledice. Pored pritiska zapada, ističe Popov, Vučić će imati problem sa javnim mnjenjem zbog godina ukazivanja da su Rusi ne samo najveći politički već i privredni partner, dok je Evropa godinama bila u drugom planu.\n“Ako uvede sankcije on će imati problem sa javnim mnjenjem i sa Rusima u pregovorima oko cene gasa. S druge strane, ako ne uvede sankcije onda će odgovor Evrope biti višestruk”, kaže Popov dodajući da su neki evropski političari govori o mogućnosti da se zaustave pregovore.\n“Ovo je posledica jedne dugogodišnje pogrešno vođene politike. Ne može se sedeti na dve stolice i računati da nećeš u jednom trenutku da se opredeliš za jednu ili drugu stolicu”, dodaje on.\nPrema oceni Đukanovića, uticaji sa zapada će biti prilično jaki, ali kako smatra “odluka će morati ili da sačeka ili je veoma veliko pitanje da li će uopšte biti doneta”. Komentarišući mogućnost da se odluka o sankcijama donese nakon konstituisanja novih institucija, Đukanović kaže da to nije neophodno.\n“Verujem da bi nekima u Beogradu odgovarala mogućnost da se sačeka formiranje nove vlade, međutim mislim da i tehnička vlada može da donese tu vrstu aranžmana, odnosno da usvoji paket sankcija. Nije nužno da vlada bude u punom kapacitetu”, ističe Đukanović.\nVlasti Srbije ukazuju da podržavaju teritorijalni integritet Ukrajine i da se protive ruskoj agresiji na Ukrajinu. Srbija se do sada uskladila sa nekim sankcijama EU oko Ukrajine, koje nisu direktno povezane sa ruskom agresijom, a koje su usmerene na Belorusiju.\nPored toga, Srbija je u Generalnoj skupštini UN podržala nekoliko rezolucija kojima se osuđuje agresije Rusije na Ukrajinu. Međutim, to nije dovoljno, jer kako je rekao Vučić Srbija je jedina zemlja koja nije uvela sankcija Rusiji zbog čega se nalazi pod ogromnim pritiskom.\n“To nama pravi velike probleme i pritisci će biti sve veći”, rekao je Vučić.


Agencija SVA proglašena agencijom godine - Retail Serbia Forum - Retail Serbia\nAgencija SVA proglašena agencijom godine\n5 godina 4 meseci pre\t#748 od Zarko\nAgencija SVA proglašena agencijom godine je kreirao Zarko\nDruštvo Srbije za odnose sa javnošću, dodelilo je agenciji SVA priznanje PR AGENCIJA GODINE u kategoriji male i srednje agencije.\nSVA je agencija za tržišne komunikacije koja uspešno posluje na tržištu Srbije već 25 godina. U agenciji je stalno zaposleno 22 profesionalca koji sa uspehom pružaju usluge iz oblasti PR i integrisanih tržišnih komunikacija velikom broju kompanija i brendova koji posluju na tržištu Srbije i ostalih zemalja u Adriatic regiji.\nIstovremeno agencija SVA je dobila i priznanje za najbolju komunikaciju u javnoj upravi za kampanju Biram život čiji su nosioci Agencija za bezbednost saobraćaja i Ministarstvo građevinarstva, saobraćaja i infrastrukture.\nAgencija SVA je kreirala i sprovela kampanju „Biram život“ www.biramzivot.rs čiji je osnovni cilj bilo povećanje bezbednosti mladih u saobraćaju. Projekt koji je takođe postigao veliki uspeh, i na ovogodišnjem konkursu zauzeo mesto u finalu je „Budi kao Tesla“ koji je agencija SVA kreirala i sprovela u saradnji sa kompanijom Samsung.


Zvanično: U Siriji i Iraku nalazi se 27.000 terorista - Sputnjik Srbija\n16:03 08.02.2020 (osveženo 16:06 08.02.2020) Preuzmite kraći link\n„Treba da budemo oprezni i jedinstveni u borbi protiv ovog zla. DAEŠ nastavlja sa pokušajima da se preporodi i obnovi svoj potencijal... Regionalne ćelije jačaju u svim ratnim zonama, koristeći lokalne probleme“, rekao je Voronkov, govoreći u Savetu bezbednosti.\nPo njegovom mišljenju, oni nastavljaju da predstavljaju pretnju i u kratkoročnoj i dugoročnoj perspektivi.\nU oktobru je bio ubijen lider terorističke grupe DAEŠ Abu Bakra el Bagdadija. Predsednik SAD Donald Tramp je saopštio da su ga otkrili i ubili u sirijskoj provinciji Idlib, uz pomoć Rusije, Turske, Sirije, Iraka i Kurda.


"Izveštaj Saveta pun grešaka"\nMnoge od stvari u izveštaju Saveta za borbu protiv korupcije o vlasničkoj strukturi i kontroli medija pokazale su se kao greška, kaže ministar Ivan Tasovac.\nOn je naveo da je u Srbiji izuzetno jaka debata o stanju u medijima i da je on uvek spreman da govori o toj temi.\nTasovac je, gostujući u emisiji "Pravi ugao" Radio-televizije Vojvodine, objasnio da je izveštaj Saveta rađen od aprila do decembra prošle godine, dok su medijski zakoni usvojeni 2. avgusta 2014.\nUpitan da li zna da su političari zainteresovani za privatizaciju medija, posebno Studija B, Tasovac je odgovorio da nema tu informaciju.\n"Lokalnim samoupravama smo dali jasne direktive o rokovima za privatizaciju medija, istakao je Tasovac i naveo da Zakon o informisanju nalaže transparentnost u vlasništvu nad medijima. U toku je upis u registar medija. Oni koji se ne upišu u registar neće moći da se prijave za sredstva države na konkursima", objasnio je Tasovac.\nOn je rekao da su usvojeni zakoni osnova za poboljšanje situacije u medijima, ali je dodao da svoj deo odgovornosti imaju, ne samo različiti organi vlasti, nego i vlasnici medija, urednici i novinari.\nUpitan o kritikama koje mu je opozicija u ponedeljak iznela na sednici skupštinskog Odbora za kulturu i informisanje, Tasovac je odgovorio da je to bio jedan poslanik za koga je rekao da se na toj sednici zadržao desetak minuta i "izdeklamovao" šta je imao.\n"NJemu nije bio potreban moj odgovor, nego da se slika za televiziju", smatra Tasovac.\nNa pitanje o Danici Vučenić i razlozima za njen odlazak iz novinarstva, Tasovac je rekao da je državni sekretar njegovog ministarstva Saša Mirković u jednoj emisiji izlistao imena svih ljudi iz vlasti i Srpske napredne stranke koji su gostovali u njenoj emisiji.\n"Svako ima legitimno pravo da bira svoju profesiju. Smatram da je jedna od vrlo važnih stvari da ministar bude objektivan", rekao je Tasovac.\nNa konstataciju da je Ministarstvo samo dva puta reagovalo na sadržaje u štampanim medijima, Tasovac je uzvratio da je Ministarstvo reagovalo mnogo više puta.\nTasovac je, na pitanje autorke emisije LJibice Gojgić, da li ima osnova da reaguje na medijski linč Saše Jakovića, napomenuo da se o Jankoviću, kao i drugim ljudima s javne scene, pojavljuju različiti stavovi, počev od onih koji ga kritikuju, do onih koji ga brane.\nTasovac je ponovio da smatra da bi Savet za štampu, kao samoregulatorno telo, trebalo da dobije više na značaju, kako bi mogao da reaguje, ne samo po prijavi, nego i samostalno.\nGovoreći o prodaji Avala filma, Tasovac je istakao da filmska građa Avala filma nije ugrožena i da se nalazi u Kinoteci.\n"Filmovi se nalaze i dalje u Kinoteci i biće dostupni, kao što i svako drugo kulturno dobro mora biti dostupno, bez obzira na vlasnika", zaključio je Tasovac.


Građani tokom pandemije značajno koristili mobilno plaćanje - CdM\nGrađani tokom pandemije značajno koristili mobilno plaćanje\nPrema podacima za period od januara do aprila 2020, ukupan broj platnih transakcija obavljenih mobilnim plaćanjem na kraju aprila je povećan za 49 odsto u odnosu na januar ove godine. Broj platnih transakcija koje su građani obavili mobilnim plaćanjem veći je za čak 73 odsto, navodi se u analizi Centralne banke Crne Gore o uticaju pandemije novog koronavirusa na internet i mobilna plaćanja.\nKako ističu u CBCG, Savjet Centralne banke je na današnjoj sjednici konstatovao da su banke adekvatno odgovorile na krizu, dajući doprinos ublažavanju posljedica pandemije novog koronavirusa po stanovništvo i privredu.\n“U tom izvještajnom periodu je evidentiran i rast broja novih korisnika mobilnog plaćanja za 14,7 odsto, a posebno se izdvaja rast broja novih korisnika – građana koji su sa pružaocima platnih usluga ugovorili korišćenje aplikacije instalirane na mobilnom telefonu, od 15 odsto. Zaključeno je da je pandemija, pored svih negativnih posljedica koje je sa sobom donijela, doprinijela finansijskom opismenjavanju građana Crne Gore i ubrzavanju procesa digitalne transformacije kojem smo posvećeni”, navode u CBCG.\nDodaju da je, osim odobravanja moratorijuma, nastavljena intenzivna kreditna aktivnost banaka, pa je od početka marta do kraja maja odobreno skoro 8.000 novih kredita, u vrijednosti od oko 185 miliona eura.\n“Savjet je ocijenio i da su, uz pažljivo odabrane mjere CBCG, banke uspješno upravljale rizikom likvidnosti, kao i ostalim rizicima u svom poslovanju, koji su bili značajno uvećani, kao posljedica suočavanja sa pandemijom. Na kraju maja 2020. godine, banke su ostvarile neto dobit koja je za 36 odsto manja u odnosu na uporedni period prethodne godine, što je bilo uslovljeno formiranjem dodatnih rezervi za kreditne gubitke, kao i smanjenim neto prihodom od naknada”, naglasili su.\nSavjet je razmatrao i usvojio Izvještaj o poslovanju pružalaca finansijskih usluga sa stanjem na 31 mart 2020. godine.\n“Konstatovano je da je u sektoru mikrokreditiranja u prvom kvartalu u odnosu na kraj 2019. godine ostvaren rast ukupnog kapitala (5,12 odsto), ukupnih kredita i potraživanja (2,3 odsto) i likvidnih sredstava (143,6 odsto). Nekvalitetni krediti u ovom sektoru su, na kraju marta ove godine, za 9,7 odsto viši u odnosu na stanje na kraju 2019. Što se tiče poslovanja lizing društava, ovaj sektor je u prvom kvartalu tekuće godine karakterisala stabilnost, pozitivan finansijski rezultat i rast aktive (1 odsto), potraživanja (2,4 odsto) i kapitala (7,3 odsto). U poslovanju faktoring sektora, koga čini samo jedno faktoring društvo, nije bilo značajnijih promjena u odnosu na kraj prethodne godine”, kazali su iz CBCG.\nOcijenjeno je da će pandemija imati značajne posljedice koje će se odraziti na crnogorsku privredu.\n“Na osnovu Izvještaja o kretanju cijena za I kvartal 2020. godine, koga je danas usvojio Savjet, konstatovano je da je inflacija u Crnoj Gori, mjerena potrošačkim cijenama, u martu 2020. godine, u odnosu na decembar 2019. godine, iznosila – 0,4 odsto. Prosječna stopa potrošačkih cijena (prva tri mjeseca 2020. godine u odnosu na isti period prethodne godine) iznosila je 0,8 odsto, dok su cijene u martu u odnosu na isti mjesec prethodne godine ostale nepromijenjene. U Izvještaju se, dalje, navodi da modelska prognoza za kraj 2020. godine projektuje inflaciju u rasponu od 0 do 1,2 odsto, sa centralnom tendencijom od 0,5 odsto”, ističu u CBCG.\nKako kažu, njoj je slična i ekspertska procjena CBCG i ona ukazuje da će na kraju godine inflacija biti u rasponu od -0,2 odsto do 1,8 odsto, sa centralnom projekcijom od 0,8 odsto.\nSavjet je usvojio i Izvještaj o rezultatima ankete o kreditnoj aktivnosti banaka za I kvartal 2020. godine.\n“Prema ocjeni banaka, tokom narednog kvartala se očekuje ublažavanje standarda (kriterijuma za odobrenje kredita) za mikro, mala i srednja preduzeća i potrošačke kredite. Takođe, ista očekivanja banke imaju i kada su u pitanju kreditni uslovi (kamatna stopa, troškovi provizije i naknada, zahtijevani kolateral i sl.) za stanovništvo i privredu”, navode u Centralnoj banci.\nTagsCentralna Banka Crne Gore CBCG Izvještaj mobilna plaćanja Savjet CBCG


Predsjednik Donald Trump pred put na granicu Meksika i SAD\nTrump je na Twitteru uz to konstatovao i da demokrate "mogu odmah da prekinu blokadu čim se vrate u Washngton".\nOko 800 hiljada federalnih radnika nije primilo platu zbog blokade rada vlade. Zatvaranje vlade je uslijedilo pošto Trump i demokrate nisu mogli da se dogovore oko budžeta, jer predsjednik insistira na odobravanju 5,7 milijardi dolara za zid na granici sa Meksikom, što demokrate odbijaju da usvoje.\nTokom vikenda nije bilo naznaka nikakvog napretka u pregovorima, a Kongres ponovo zasjeda u ponedeljak.\nTrump je tvitnuo da on sve ovo vrijeme "sjedi i čeka demokrate u Bijeloj kući, a da se oni u međuvremenu zabavljaju".\nPredsjednik je u ovom tvitu govorio o 30 demokratskih predstavnika u Kongresu koji u Portoriku učestvuju u dobrotvornoj akciji, u kojoj se igra i brodvejski mjuzikl "Hamilton".\nTrump za zatvaranje vlade krivi demokrrate, iako je prije 22. decembra izjavio kako bi "s ponosom zatvorio vladu zarad bezbjednosti na granici".\nZa Fox News je, na pitanje zašto nije proglasio vanredno stanje i dobio novac za zid bez odobrenja Kongresa, rekao da "želi Kongresu da pruži šansu da se dogovori i vidi da li može da postupi odgovorno".\nVećina birača za blokadu vlade krivi Trumpa\nDva nova istraživanja, Washington posta - ABC i CNN-a pokazuju da birači za zatvaranje vlade u većem broju krive Trumpa i republikance nego demokrate, kao i da su protiv zida na granici sa Meksikom.\nU istraživanju CNN-a navodi se da birači generalno krive Trumpa za blokadu rada vlade: 55 odsto smatra da je za to više odgovoran od demokrata, koje krivi 32 odsto birača.\nAnketa Posta i ABC pokazuje da Trumpa i republikance krivi 53 odsto birača, dok 29 odsto smatra da su za zatvaranje vlade krive demokrate.


(VIDEO) Fudbaleri Sarajeva odradili online trening u izolaciji pod budnim okom Jeleškovića – Sport Centar (VIDEO) Fudbaleri Sarajeva odradili online trening u izolaciji pod budnim okom Jeleškovića – Sport Centar\nFudbaleri Sarajeva obavljaju treninge kod kuće i spremaju se za eventualni nastavak takmičenja u Premijer ligi Bosne i Hercegovine ukoliko to uslovi dozvole.\nIz FK Sarajevo danas je saopšteno da je ekipa odradila online trening kojeg je pratio kondicioni trener Eldin Jelešković.\n“Ekipa je danas obavila online trening pod budnim okom našeg Jele. Trud, znoj i rad, pa čak i u izolaciji je recept za uspjeh”, saopšteno je iz FK Sarajevo.\nPodsjetimo, nakon 22 odigrana kola u Premijer ligi BiH Sarajevo je lider sa tri boda više u odnosu na drugoplasirani Željezničar, no sezona je zbog pandemije korona virusa prekinuta i još uvijek je neizvjesno šta će se dogoditi na kraju.


► Mlađan Đorđević: Pritisak na SPC i Amfilohija zajednički poduhvat\n"Uveren sam da Crna Gora neće privatizovati manastire. Oni hoće da banalizuju veru - onako kako su to komunisti radili", rekao je Đorđević za novi broj Nedeljnika, navodeći da ima nekoliko razloga zašto je baš sad donet Zakon o veroispovesti, za koji kaže da je isključivo usmeren protiv srpske crkve a kao takav i protiv Srba.\nOn je rekao da su prvi razlog izbori na jesen ove godine i da je "cilj da se pojača podela između Crnogoraca i Srba i da se na vlasti očuva kriminalni režim".\n"Nama je to dobro poznato jer u poslednjih osam godina živimo u takvom društvu. I Vučić i Đukanović su stvorili društvo bez zakona, bez pravde. Crnom Gorom se kao i Srbijom, vlada lažima i besmislom, ali veoma opasnom propagandom, zasnovanom na mržnji prema srpskom narodu. Stoga se i ovaj pritisak na SPC i mitropolita Amfilohija može posmatrati kao zajednički poduhvat Đukanovića i Vučića budući da im je obojici glavni problem", rekao je Đorđević.\nOn je rekao da je "drugi cilj zakona lukrativni, da se vladajuća klika dočepa atraktivnog zemljišta na primorju, budući da već ima dogovor sa arapskim investitorima o daljoj prodaji".\n"I na kraju, ali ne najmanje važno, cilj je prikrivanje afera Đukanovića i Vučića, od 'Koverte', preko 'Krušika' i 'Jovanjice', do mnogi drugih. Tragično je, međutim, da ovakvim zakonom kojim se krši Ustav, Đukanović zapravo ruši temelje crngorske države i državnosti", rekao je Đorđević.\nOn je naglasio da je mitropolit Amfilohije najveći kritičar Vučićeve kosovske politike, "za koju još ne znamo šta je".\n"Ovo je bila prilika da se mitropolit 'zabavi' Crnom Gorom i da se kroz Vučićeve taboloide u Srbiji plasira priča da mitropolit i Milo hoće da odvoje crkvu u Crnog Gori", rekao je Đorđević.\nOn je rekao da od povrataka Dragana Dilasa na političku scenu aktivno podržava njegove aktivnosti i aktivnosti na formiranju širokog opozicionog bloka, jer smatra da samo ujedinjene građanske i nacionalne snage, sve političke opicije koje nisu ekstremne, mogu da se suprotstave "ovom zlu koje vlada" i da je zato predmet napada Vučića.\n"Nisam član nijedne stranke, kao što nisam bio član ni Demokratske stranke kada sam bio savetnik predsednika", rekao je Đorđević.


POSAO CVETA: Kokezinoj Firmi Opet Milioni Iz Budžeta! (FOTO)\nFirma „Prointer“, bliska bivšem predsedniku Fudbalskog sveza Srbije, Slaviše Kokeze, koji se u prorežimskim medijima dovodio u vezu sa pripremama za atentat na Aleksandra Vučića, dobila je milionska sredstva od Grada Beograda, na ime postupka javnih nabavki.\nFirmama na čelu sa Prointerom, koji se dovodi u vezu sa Kokezom, od Beograda još 95 miliona naših para u avgustu.\nDa li su to uslovi tendera odgovarajući samo za jednog?\nDa li se ti poslovi uopšte odrade? Misterija pic.twitter.com/OLuR6fJ7X7\n— Ana Godjevac (@AnaGodjevac) August 17, 2021\n– Firmama na čelu sa Prointerom, koji se dovodi u vezu sa Kokezom, od Beograda još 95 miliona naših para u avgustu. Da li su to uslovi tendera odgovarajući samo za jednog? Da li se ti poslovi uopšte odrade? Misterija – obelodanila je predsednica OO SSP Vračar, Ana Gođevac.\nKako se može videti iz Odluke o dodeli ugovora, grupi ponuđača: Prointeru kao ovlašćenom članu grupe ponuđača i firmi Sapiens Solutions kao članu grupe, dodeljena su sredstva u iznosu od 95.976.000,00 dinara.\nSredstva su dobijena u postupku javne nabavke usluge – Implementacija HCM modula na nivou gradskih opština grada Beograda.\nDakle, Slaviša možda jeste u ilegali i ne pojavljuje se na javnim mestima, ali to ne znači da je život za njega ili njegove poslove stao. Naprotiv, bivši predsednik Fudbalskog saveza Srbije i nekadašnji potpredsednik Crvene zvezde, iz fotelje svog doma uspeva da „Prointer“ održi na tržištu.\nPodsetimo, grad Beograd je u martu mesecu ove godine, upravo dok je trajala kampanja u prorežimskim medijima protiv Kokeze, njegovoj firmi „Prointer“, dodelio Ugovor o IT uslugama za predškolske ustanove i prihvatilišta u vrednosti preko 50 miliona dinara.\nPravi primer kako politika utiče na uvećavanje privatnog bogastva pokazuje Kokezina firma „Prointer“, koja je od oko 150.000 evra (15,9 miliona dinara) u 2011. godini, došla do 50 miliona evra u 2016. godini. Svih tih godina, glavni partner i finansijer Kokezine firme bila je država, odnosno njene institucije i preduzeća\nPrethodni tekstBAHATI NAPREDNJACI: Vlada Srbije gasi Savet za borbu protiv korupcije!\nSledeći tekstGRAĐANI NEZADOVOLJNI RADOM LOKALNIH SAMOUPRAVA: Bahati naprednjaci se smučili svima!


[MUP] Ne odgovarajte na nepoznate propuštene pozive - Baguje.COM\nSaša Stefanović · 11. 1. 2011.\nNedavno se pojavio problem kod nekih korisnika koji su pozvali broj nakon propuštenog poziva. Sledeći račun koji su dobili bio je zapepašćujuće velik. U pitanju je aktuelna velika telefonska prevara, a iz MUP-a kažu sledeće:\nUkoliko građani na mobilnom telefonu primete propušten poziv sa brojeva koji počinju sa +39,+390, +391, + 392, +393, +394 i tako dalje, ne treba da ih zovu, jer verovatno neće moći da prekinu poziv i napraviće ogroman trošak na računu.\nJedan od prevarenih građana izgubio je oko 2.000. evra odgovarajući na propušten poziv sa navedenih brojeva, dodaje se u saopštenju. Sve češće se dešava da korisnik mobilnog telefona dobije, u nekom trenutku, propušteni poziv, a da pri tom telefon stvarno nije ni zvonio.\nSlične kriminalne radnje uveliko se dešavaju u Evropi, a brojne prijave MUP-u potvrđuju da se iz dana u dan povećava broj ljudi u Srbiji koji odgovara na ovakve pozive i stavlja sebe u finansijske probleme.\nSledeći članak [Blogger] Kako da sklonite navigacionu traku?\nPrethodni članak Deutsche Telekom kupuje Telekom Srbije?


Sneg koji je napadao ispred zgrada mora se očistiti ili sledi "debela" kazna od 5.000 dinara, ali i dalje je dilema da li sneg čiste stanari ili profesionalni upravnici moraju obezbediti firmu koja će ovaj posao uraditi.\nRešenje za ovu nedoumicu predstavio nam je Ljubiša Banovački, predsednik Udruženja profesionalnih upravnika, koji nam je rekao da stanari mogu izabrati ko će obaviti ovaj posao.\n- Obaveza stambene zajednice jeste da očisti sneg ispred zgrade, na sastanku koji se organizuju sa profesionalnim upravnikom, izlažu se varijante, a stanari biraju najprihvatljiviju. Prva varijanta je da stanari sami čiste sneg ispred zgrade i oni se sami dogovaraju ko će ga očistiti, kako će se podeliti, a što je najvažnije ova opcija im je najpovoljnija - ističe Banovački.\nDruga varijanta je, ističe on, obraćanje profesionalnom upravniku koji će sklopiti ugovor sa firmom koja im najviše odgovara.\n- Profesionalni upravnik iznese ponude nekoliko firmi i stanari izaberu firmu koja im najviše odgovara i koju će mesečno plaćati oko 200 dinara, da obavlja sve obaveze u zgradi, a to obuhvata poslove, od menjanja sijalica do čišćenja snega. I postoji treća varijanta, gde stanari namenski plate firmu koja će im samo čistiti sneg i ništa drugo, i to za osam sati košta oko 1.200 dinara po danu, a finansira je stambena zajednica - objašnjava Ljubiša Banovački.\nPo zakonu, upravnici ne mogu da nateraju da stanare da čiste sneg, ali su u obavezi da ih obaveste da to moraju uraditi.\n- Moja obaveza je da kažem stanarima da moraju da očiste sneg ispred stambenih zgrada, da dam predloge, opcije i savet, sve ostalo je njihova odluka. Ipak ukoliko oni to ne urade, sami će snositi odgovornost i platiti kaznu - objašnjava ovaj profesionalni upravnik.\nDa podsetimo, kazna propisana Odlukom o komunalnom redu u Beogradu za fizička lica iznosi 5.000 dinara, a pravna lica koja ne uklone sneg, led ili ledenice sa krovova mogla bi platiti do 50.000 dinara.\nU Odluci o komunalnom redu u Beogradu se navodi da za uklanjanje snega i leda sa trotoara širine do pet metara, koji se nalaze ispred zgrade, poslovnog objekta, neizgrađenog građevinskog zemljišta, prilazne staze odgovorna su lica koja koriste nepokretnosti.


staracki dom staracki dom staracki domovi domovi za stara lica staracki domovi beograd staracki dom beograd\nStarački domovi > Starački domovi > Starački dom\nStarački dom je mesto gde dolaze stara lica, nepokretne osobe ili osobe koje ne mogu da se brinu same o sebi. Starački dom mora da sipunjava Zakonom propisane standarde i mora da ima sva neophodna odobrenja od strane Ministarstva.\nStarački dom mora da ima i dozvolu za rad. Kapacitet staračkog doma mora da bude prostran i da raspolaže velikim brojem ležajeva i soba, kako bi stanari doma imali svoju privatnost i kako bi se osećali kao da su kod svoje kuće.\nStarački dom, trebalo bi da se nalazi na nekom mirnom mestu, daleko od buke i gradske gužve. Sam objekat, osim soba za spavanje, mora da ima i prostorije kao što su dnevni boravak, kuhinja, trpezarija, kupatilo i toalet.


Sve veći broj mladih zavisih od interneta Sve veći broj mladih zavisih od interneta – Personal magazin\nVeliki broj mladih koji koriste internet, posebno oni koji igraju popularne igrice postanu zavisni od kompjuterske mreze, a kroz obrazovni sistem i podršku porodice trebalo bi ih edukovati u kojoj meri i na koji način ga koristiti.\nStrah od “nove epidemije” javio se u Americi 1997. godine kada je Pem Olbridž sa Floride izgubila starateljstvo nad svojom maloletnom decom, jer je zbog interneta zapostavljala njihove osnovne potrebe. Sud i socijalne službe su tada tu odluku doneli na osnovu dijagnoze “sindrom internet zavisnosti” jer je ona toliko vremena provodila na internetu da je zaboravljala da svojoj deci priprema hranu. Itraživanja, koje su obavili stručnjaci s Medicinskog fakulteta u Stenfordu pokazuju da je zavisnost od interneta ozbiljan problem sa simptomima sličnim alkoholizmu. Osoba, koja ga preterano koristi, (u Srbiji je to najčešće muška populacija od 16 do 26 godina), najpre uvećava broj “onlajn” časova, a onda se pojavljuju znaci umora, zatim osoba postaje agresivna, izbegava društvo.\nU jedinom defektološkom savetovalištu u Srbiji koje se bavi problemima zavisnosti od interneta – “Entera”, za dve godine postojanja registrovano je skoro 200 osoba za koje postoje saznanja o prekomernoj upotrebi Interneta, tvrdi specijalni pedagog u toj ustanovi Milan Radovanović. On, međutim, dodaje da nema preciznih podataka koliko osoba u zemlji koristi internet pa samim tim ni broj zavisnika, ali procenjuje da ih ima nekoliko hiljada i da će taj broj sve većom upotrebom interneta rasti. Radovanović je objasnio da se zavisnost od “kompjuterske mreže” stvara onda kada neko sve veći broj sati provodi na internetu i kada se taj broj uveća do te mere da osoba ne radi ništa drugo osim što koristi tu globalnu mrežu.\n“To postaje patološka upotreba interneta gde čovek počinje da zanemaruje svoje obaveze i interesovanja, a onda mu internet postaje dominantna aktivnost”, istakao je Radovanović. Psiholog Instituta za neurologiju Kliničkog Centra Vojvodine u Novom Sadu Vojislava Bugarski je rekla da je taj problem izraženiji u ostalim zemljama sa boljim socijalno ekonomskim statusom gde samim tim i veći broj korisnika interneta. Bugarski je navela da je tokom 2003. i 2004. godine sprovodila istraživanje o korisničkim navikama prilikom upotrebe interneta u Srbiji i Hrvatskoj i da su neki podaci pokazali da dugotrajan boravak na internetu, osim psihičkih, može izazvati i telesne tegobe – bolove u leđima, peckanje u očima, neispavanost i umor. Ona je navela primer dečka koji je na internetu bio punih 48 sati i da se nakon toga, kada je pokušao da ustane sa stolice, onesvestio. Sagovornici napominju da među mlađom populacijom najviše ima “gejmera”, odnosno onih koji igraju popularnu igru World of Warcraft i slične, ali i onih koji redovno posećuju sajtove za društveno umrežavanje, a često broj sati i kontakata uvećaju do te mere da ceo dan budu “onlajn”.\n“Neka istraživanja su pokazala da sajtove kao što su “Fejsbuk” i “Maj spejs” upražnjavaju nesigurne osobe koje pate od osećaja niskog samopoštovanja što im pruža mogućnost da sebe predstave na drugačiji način”, istakla je Bugarski. S time se slaže i profesor na Fakultetu za specijalnu edukaciju i rehabilitaciju Aleksandar Jugović, koji tvrdi da je jedno od rešenja pravovremena edukacija u školama, medijima i porodicama i saveti šta sve prekomerna upotreba interneta može da izazove. “Važno je, takođe, da deca na vreme nauče da internet treba da im oduzme samo deo njihovog slobodnog vremena, a ne ceo dan”, istakao je Jugović. Kada je reč o populaciji koja se često “navuče” na internet, a posebno na društvene igrice Radovanović je naveo da je kroz savetovalište “Entera” prošlo dosta mladih i to, najčešće, natporosečno inteligentnih osoba, čija su interesovanja počela da se sužavaju, a vremenom su počeli i da zanemaruju svoje obaveze. On je napomenuo da su taj problem najčešće prijavljivale majke ili supružnici i da se desavalo da zabrinuta majka dođe u savetovalište i saopšti da “ona više nije sigurna da li joj dete jede i da li u opšte odlazi u toalet”. Radovanović tvrdi da je početak lečenja težak, jer zavisne osobe negiraju problem, ali da kasnije traže da tu ustanovu posećuju što češće. Prema njegovim recima, lečenje je isto kao i za sve ostale vidove zavisnosti, a posebno kockanja i traje najmanje godinu dana, s tim što se ne insistira na potpunom suzdržavanju od kontakata sa kompjuterom. I u svetu je način lečenja sličan, pa su u Kini organizovani kampovi za decu gde oni tokom dana imaju pravo da koriste internet, ali im se nudi druga aplikacija, a ne ona od koje su zavisni. Trend rasta zavisnika od interneta se uvećava pa se u mnogim zemljama sve češće otvaraju klinike za lečenje, dok u Srbiji ima malo mesta gde ljudi sa prekomernom upotrebom interneta mogu da se obrate za pomoć. Osim savetovalištu “Entera”, zavisnici mogu pomoć potražiti i u Institutu za mentalno zdravlje, na Odseku za alkoholizam i druge bolesti zavisnosti, i Specijalnoj bolnici za bolesti zavisnosti u Drajzerovoj ulici u Beogradu. (tanjug)\nSve veći broj mladih zavisih od interneta was last modified: June 18th, 2008 by Redakcija\nUlaz u gimnaziju elektronskom karticom


Značajna pomoć Vlade Srbije – sanitetsko vozilo i 150.000 evra | Palelive.com\nPočetna Regija Kalinovik Značajna pomoć Vlade Srbije – sanitetsko vozilo i 150.000 evra\nKALINOVIK – Načelnik opštine Kalinovik Mileva Komlenović izjavila je da će Vlada Srbije sa 150.000 evra pomoći realizaciju projekta proširenja kapaciteta Doma za starija lica u toj opštini, te da će Kalinovik dobiti i nedostajuće sanitetsko vozilo.\n„Riječ je o značajnoj pomoći za našu opštinu“, rekla je Komlenovićeva Srni.\nOna je objasnila da opština nije imala u potpunosti obezbijeđena sredstva za proširenje Doma za starija lica, koje nije moguće raditi fazno.\n„Tako da su nama od životne važnosti pomoć Vlade Srbije od 150.000 evra za ovaj projekat, kao i sanitetsko vozilo“, istakla je Komlenovićeva.\nPrema njenim riječima, opština Kalinovik predložila je nabavku sanitetskog vozila potrebnog za prevoz pacijenata na dijalizu u Bolnicu „Srbija“ u Istočnom Sarajevu i projekat proširenja Doma za starija lica.\n„Projekti koje je odobravala Vlada Srbije bili su usmjereni na pitanja od opšteg interesa, poput domova za nezbrinutu djecu, škola, bolnica, domova za stare i slično. S obzirom na to da imamo adaptiran Dom zdravlja, a i škole su nam u kvalitetnom stanju, ovo je bio naš gorući projekat“, navela je Komlenovićeva.\nOna je dodala da su projekti koje će u Kalinoviku pomoći Vlada Srbije formalnopravno odobreni, odluke o tome donijete i objavljene, te da se u skorije vrijeme očekuje da će sredstva za proširenje Doma za starija lica biti operativna, a sanitetsko vozilo stavljeno na uslugu onima kojima je namijenjeno.\n(www.palelive.com / Srna / Foto: Direkt Portal)\nPrethodni članakBesplatan ulaz na gradsku deponiju do kraja mjeseca\nNaredni članakSpriječen bombaški napad na ugostiteljski objekat u Istočnoj Ilidži


Petar Pan i izgubljeni dječaci dokazuju da oni mogu!\nU okviru obilježavanja ovog važnog datuma,JU Centar za djecu i odrasle osobe s posebnim potrebama organizovao je prikazivanje predstave “Petar Pan i izgubljeno blago”.\nKako ističe Aida Demirović, uposlenica Dnevnog centra Zenica, štićenici ovog Centra su na ovaj način obilježili dan osoba sa poteškoćama i dokazali da mogu mnogo da doprinesu zajednici ukoliko im se za to pruži prilika.\n“Želimo da pokažemo svim ljudima kako su osobama sa poteškoćama često uskraćena prava, a oni zapravo žele imogu mnogo da učine uz podršku zajednice”, ističe naša sugovornica.\nOvom predstavom, štićenici Centra predstavili su se 2. decembra i na Smotri dramskog stvaralaštva osoba sa poteškoćama u razvoju u okviru 4.IFET-a u Bosanskom narodnom pozorištu Zenica.\nPredstavu ” Petar Pan i izgubljeni dječaci” pogledali su učenici PU “Prva osnovna Montessori škola” koji se uvijek rado odazivaju na pozive iz Centra.\nMeđunarodnI dan osoba sa invaliditetom 3. decembra


Vesti, 18.03.2019, 00:00 AM\nHuawei se suočava sa sve većim pritiskom Sjedinjenih Država i njihovih saveznika koje optužuju kompaniju da špijunira za kinesku vladu. Iako do sada nisu pronađeni jaki dokazi za ove optužbe, kompanija već razmatra rezervni plan ako situacija postane gora nego što trenutno jeste.\nU nedavnom intervjuu za nemački Di Velt, Huaweijev direktor Ričard Ju Čengdong otkrio je da je kineska kompanija razvila svoj sopstveni operativni sistem za pametne telefone i računare, koji bi u svakom trenutku tehnički omogućio zamenu Androida i Windowsa.\nRazlog za to je što se Huawei boji da rastuće tenzije u Sjedinjenim Državama mogu dovesti do sankcija sličnih onima protiv ZTE, kompanije čiji su proizvodi i usluge zabranjeni u američkim kompanijama.\nZato što su i Android i Windows razvijeni u Sjedinjenim Državama, Huaweijev rezervni plan je da ih zameni vlastitim operativnim sistemom koji se može pokrenuti na pametnim telefonima i računarima koje proizvodi kompanija.\n"Pripremili smo sopstveni operativni sistem, ako se ispostavi da više ne možemo koristiti ove sisteme (Android), mi ćemo biti spremni i imati svoj plan B", rekao je Čengdong.\nSouth China Morning Posta je citirao portparola kompanije Huawei koji je potvrdio da ovaj operativni sistem postoji, samo da kompanija ne veruje da će ga ikada koristiti.\n„Potpuno podržavamo operativne sisteme naših partnera, volimo da ih koristimo i naši korisnici vole da ih koriste. Android i Windows će uvek ostati naš prvi izbor. ”\nZa sada, međutim, čini se da Huawei nije u poziciji koja bi dovela do zabrane slične onoj koja je zadesila ZTE, jer kompanija stalno poriče optužbe o sajber špijunaži i poziva vlade da pruže dokaze da radi za Peking. Međutim, nijedna zemlja nije pružila dokaz da se takvo špijuniranje zaista događa.


Treninzi Timočanina prilagođeni vanrednoj situaciji – Knjaževačke vesti\nHome / Knjaževac / Treninzi Timočanina prilagođeni vanrednoj situaciji\nSeniori Timočanina ovih dana treniraju podeljeni u manje grupe i uz poštovanje mera bezbednosti, dok je rad sa mlađim kategorijama obustavljen.\nZbog proglašenja vanredne situacije u Knjaževcu, aktivnosti u Fudbalskom klubu Timočanin od petka su prilagođene novonastalim okolnostima. Rad sa mlađim kategorijama je obustavljen, dok seniori treniraju u manjim grupama i uz maksimalno poštovanje obaveznih mera prevencije i zaštite. U međuvremenu je otkazano za minuli vikend planirano gostovanje u Zaječaru protiv Timoka, a neće se igrati ni prijateljska utakmica sa ekipom Budućnosti iz Popovca, koja je prema planu priprema zakazana za 22. jul. Još uvek nema zvaničnih informacija o tome da li će Srpska liga početi 8. avgusta ili će šampionat biti otkazan.\nPrevious: Danas isplata naknade nezaposlenima\nNext: Počelo montiranje brane na Svrljiškom Timoku


Evropa ne želi dijalog s Rusijom - 04.02.2016, Sputnik Srbija\nUživo: Novak leči rane uz Ninu – protiv tandema iz Rusije\nEvropa ne želi dijalog s Rusijom\nRezolucija Evropskog parlamenta o Krimu ponovo je pokazala da evropske kolege ne žele s Rusijom da vode konstruktivni dijalog, smatra potpredsednik Državne... 04.02.2016, Sputnik Srbija\nZar je neko očekivao nešto drugo od JevRopske Unije? Oni ponovo guraju svet u sukob.\ndržavna duma rusije, evropski parlament, sergej železnjak, krim, vesti\n© Sputnik / Sergeй Pяtakov / Uđi u foto-galerijuSergej Železnjak\nRezolucija Evropskog parlamenta o Krimu ponovo je pokazala da evropske kolege ne žele s Rusijom da vode konstruktivni dijalog, smatra potpredsednik Državne dume Rusije Sergej Železnjak.\nEvropski parlament je na plenarnom zasedanju u četvrtak u Strazburu usvojio rezoluciju u kojoj se navodi da je uspostavljanje kontrole Ukrajine nad poluostrvom jedan od uslova neophodnih za obnavljanje saradnje s Rusijom, uključujući i ukidanje sankcija.\n„Rezolucija koju je danas usvojio Evropski parlament ponovo je pokazala odsustvo želje naših evropskih kolega da s Rusijom vode konstruktivni dijalog. Krim i Sevastopolj ostaće u sastavu Ruske Federacije jer je to volja naroda koji naseljava poluostrvo, izražena na demokratski način na referendumu. Nikakve sankcije protiv Rusije neće uticati na tu istorijsku odluku“, izjavio je Železnjak koji predvodi poslaničku grupu za veze s Evropskim parlamentom.\nPrema njegovom mišljenju, diskriminacione mere Evropske unije prema Rusiji, nelegitimne sa stanovišta međunarodnog prava, veštački su dovedene u vezu s događajima na jugoistoku Ukrajine i prisajedinjenjem Krima i Sevastopolja Rusiji.\nEU traži od Rusije nemoguće — vraćanje Krima Ukrajini\n4 Februar 2016, 12:50\n„One nanose štetu kako građanima u Rusiji, tako i u Evropi. Bez obzira na nezadovoljstvo među stanovnicima zemalja EU, Evropski parlament ignoriše interese svojih građana i pod pritiskom SAD, kao i niza političara u Evropi, nastavlja politiku sankcija prema našoj zemlji“, naveo je poslanik.\nŽeleznjak je naglasio da Rusija nikada nije inicirala model sukoba s Evropskom unijom.\n„Ovakvi odnosi ne odgovaraju ni interesima Rusije ni interesima EU. I dalje ćemo pokušavati da objasnimo poziciju Rusije kolegama u Evropskom parlamentu i u nacionalnim parlamentima Evrope i da ih ubedimo da razgovor zasnovan na sankcijama i pretnjama nema budućnost“, naveo je poslanik.\nOn je pozvao Evropski parlament da se usredsredi na „interese i dobrobit građana svojih zemalja, umesto na političke ambicije i težnje da ugodi prekookeanskim partnerima i da zajedničkim naporima spreči dalje propadanje u sveopšti haos, krizu i sukobe“.\n5 Februar 2016, 00:49\n12:45Uživo: Novak leči rane uz Ninu – protiv tandema iz Rusije\n12:44Lukašenko: Zapad hoće da ostavi beloruski narod bez penzija i plata


Pripadnici OSBiH koji su glasali na referendumu direktno ruše Ustav BiH,moraju biti kažnjeniIslam-live | Islam-live\nPripadnici Oružanih snaga BiH koji su u nedjelju 25. septembra izašli na neustavni referendum u Republici Srpskoj direktno ruše Ustav BiH, ustavni poredak države i Zakon o o odbrani BiH, rekao je za novinsku agenciju Patria predsjednik Zajedničke komisije za odbranu i sigurnost Parlamentarne skupštine BiH Sifet Podžić.\nU nedjelju navečer u Dnevniku N1 u večernjem terminu u prilozima koji su obavljeni sa glasačkih mjesta u manjem bh. entitetu vide se dva pripadnika Oružanih snaga BiH koji su na neustavni referendum izašli i to u uniformama!?\n-Oružane snage BiH moraju biti depolitizovane. Njeni pripadnici ne smiju biti korišteni u političke svrhe. Izvršit će se provjere i sada je na nadležnima u Ministarstvu odbrane BiH, te generalnom inspektoru da poduzmu zakonom propisane mjere.\nI mi ćemo na sjednici Komisije koju ćemo održati 6. oktobra razmotriti ovo pitanje. Ukoliko Ministarstvo odbrane BiH ne reaguje hitno u ovom slučaju mi ćemo reagovati, jer je atak na državu i njen Ustav nedopustiv. Mora biti kažnjen svaki pripadnik OS BiH koji je izašao na referendum, kaže Podžić.\nČlanom 15. Zakona o službi u Oružanim snagama BiH definirano je da vojno lice ima prava i dužnosti „šititi suverenitet i teritorijalni integritet BiH u skladu sa Ustavom BiH i međunarodnim pravom“.\nKrivičnim zakonom BiH u poglavlju 16. definirana su krivična djela protiv integriteta Bosne i Hercegovine, među kojima je i rušenje ustavnog poretka za što je zapriječena zatvorska kazna do pet godina.\nTužilaštvo BiH može po službenoj dužnosti, shodno Zakonu o krivično postupku BiH pokrenuti istragu u slučaju izlaska pripadnika OS BiH na glasanje na neustavni referendum, neovisno od istrage koju će pokrenuti Ministarstvo odbrane BiH.\nIz Ministarstva odbrane BiH nisu tokom dana odgovorili na naš upit vezano za pripadnike OSBiH koji su čak snimljeni tokom glasanja na referendumu.


Vučić: Glupost je da je Srbija pred građanskim ratom | TRT Hrvatski\nSrbijanski predsjednik Aleksandar Vučić izjavio je sinoć povodom najava novih protesta u vezi sa otvaranjem rudnika Rio Tinto da su gluposti i pusti snovi neodgovornih ljudi da je Srbija pred građanskim ratom, i da popustljivost vlasti pred demonstrantima ne govori o slabosti vlasti, već o želji da gradi demokratiju, bolju i snažniju, uprkos svim problemima koji su bili u prošlosti, javlja Anadolu Agency (AA).\nVučić je na konferenciji za novinare rekao da će se u slučaju novih blokada puteva koji su najavljeni za subotu, 4. prosinac, vlast ponašati apsolutno odgovorno, da će pustiti demonstrante da rade sve što žele dok ne ugrožavaju živote i imovinu drugih i institucije, i da ga interesuje da demonstranti kažu koliko to "terorisanje građana" može da traje.\nOcjenjujući reakciju srbijanske policije protekle subote, Vučić je rekao da je policija reagovala "kao nigde u Evropi, bez vodenih topova, bez prebijanja onih koji su brutalno kršili zakon, maltretirali ljude, čak i bez prebijanja onih koji su ugrozili živote drugih".\nDodao je, misleći na demonstrante, da se danas "pojavio snimak gdje njihovi heroji iz traktora vade čekiće, a bogami i sekire" i naglasio da se ispostavilo da je "tobože goloruki narod bio naoružani narod i da je krenuo upravo na goloruki narod koji nije prekršio zakon ni na koji način".\nIpak, savjetovao je policiji da se "skloni" ukoliko do novih protesta dođe, "da se pokaže koliko može da traje taj teror i maltretiranje", a građane zamolio da se uzdrže od reakcije i da puste demonstrante "da se iživljavaju sat, dva, tri, pet".\nOnima koji su zabrinuti za svoja imanja zbog otvaranja rudnika poručio je da nikakvih promjena u vezi sa Rio Tintom neće biti do uspostavljanja nove Vlade Srbije i izbora za predsjednika Srbije, da će otići u mjesta oko kojih je predviđeno otvaranje rudnika da razgovara sa narodom "na potpuno racionalan način, a ne da podležemo ni pozitivnim ni negativnim zavereničkim teorijama".\nUkazao je da demonstranti većim dijelom vode kampanju protiv Rio Tinta "jer je dio novca koji dolazi iz jedne evropske zemlje podrška određenih fondacija koje žele da jedna druga kompanija, a ne Rio Tinto, upravlja resursima litijuma u Srbiji".\nTo se vidi, naveo je, po tome što neki demonstranti imaju transparente samo protiv Rio Tinta, "a ustvari rade za interese te druge kompanije koja im je mecena" i naglasio da ima precizne podatke o tim kompanijama, "naročito onim iz Njemačke".\nZaključio je da i dalje mislim da je litijum važan projekat za Srbiju, a da li će biti eksploatisan, da li će to biti Rio Tinto ili netko drugi, na koji način i kada bi to trebalo da se radi - "o tome treba da se razgovara sa narodom".


Уговор са ДИС трговинским ланцем - Policijski sindikat Srbije\n– Policija je jedan od najbitnijih temelja svakog društva i institucija bez koje nijedna država ne može da funkcioniše niti postoji. Ljudi koji su zaposleni u Policiji imaju jedno od najbitnijih i najodgovornijih zaduženja za celokupnu zajednicu – i to po cenu sopstvene bezbednosti i sopstvenog života. Zbog toga smo osetili potrebu da pokažemo solidarnost, olakšamo im i unapredimo barem deo svakodnevice. Na ovaj način želeli smo da iskažemo zahvalnost i još jednom pokažemo da smo kompanija koja ceni rad i trud službi koje stvaraju sigurnost naše zemlje. Nakon Ugovora o saradnji koji smo potpisali sa Poštom Srbije, a sada i Policijskim sindikatom Srbije, želimo da nastavimo istim putem, jer je DIS kuća za sve nas – rekao je Stefan Čvorović, direktor marketinga kompanije DIS.\nNavedeni popusti važe svakog 5.6.7 i 20, 21,22 dana u tekućem mesecu.\nPoštovani, obraćamo Vam se u nadi da će te rešiti problem priznavanja boračkog statusa pripadnika Posebnih jedinica...


Pobeda Zvezde u Subotici, porazi Rada i OFK Beograda\nBeta 3. oktobra 2015. 17:20\nFudbaleri Crvene zvezde pobedili su danas Spartak u Subotici sa 3:1, u utakmici 12. kola Super lige Srbije i ostvarili devetu uzastopnu pobedu u prvenstvu.\nSpartak je poveo u petom minutu golom Nemanje Milića, a izjednačio je Marko Grujić u 30. minutu. Crveno-beli su poveli golom Aleksandra Kataija u petom minutu sudijske nadoknade vremena prvog poluvremena, a u 48. minutu izjednačio je Milan Makarić. Pobedonosni gol za Zvezdu postigao je rezervista Luka Jović u 81. minutu.\nTrener Spartaka Stevan Mojsilović isključen je u sudijskoj nadoknadi vremena zbog prigovora.\nZvezda je prva na tabeli sa 32 boda i ima 10 više od drugoplasiranog Javora, ali i 12 od Partizana koji na četvrtom mestu ima utakmicu manje. Spartak koji je tri utakmice bez pobede, zauzima 12. mesto sa 11 bodova.\nPartizan će u ponedeljak od 19.00 časova igrati protiv Čukaričkog, u poslednjoj utakmici 12. kola.\nU prvenstvu sledi dvonedeljna pauza zbog obaveza reprezentacije u kvalifikacijama za Evropsko prvenstvo 2016. godine, a u 13. kolu 14. oktobra Zvezda će na svom terenu igrati protiv Vojvodine, a Spartak u Nišu protiv Radničkog.\nFudbaleri Borca iz Čačka pobedili su u Beogradu Rad sa 3:2 i popeli se na treće mesto na tabeli.\nRad je poveo golovima Borka Veselinovića u osmom i Nikole Maraša u 43. minutu, a izjednačio je Filip Knežević golovima u 30. i 53. minutu. Pobedonosni gol za gostujući tim postigao je Darko Zorić u 73. minutu iz jedanaesterca.\nBorac sada ima 21 bod na trećem mestu, a Rad, koji je pretrpeo drugi uzastopni poraz, zauzima 10. mesto sa 13 bodova. U 13. kolu Borac će u Čačku igrati protiv Metalca, a Rad na gostujućem terenu u gradskom derbiju protiv OFK Beograda.\nFudbaleri Vojvodine pobedili su u Novom Sadu OFK Beograd sa 1:0 i naneli mu deveti prvenstveni poraz.\nJedini gol postigao je fudbaler beogradskog tima Nikola Ignjatijević koji je u 71. minutu zatresao svoju mrežu.\nVojvodina je prekinula niz od tri utakmice bez pobede i zauzima peto mesto sa 20 bodova, a OFK je 14. na tabeli sa devet bodova.\nFudbaleri Novog Pazara pobedili su na svom terenu Radnički iz Niša sa 1:0 i popeli se na šesto mesto na tabeli.\nJedini gol na utakmici postigao je Jasmin Trtovac u 66. minutu.\nEkipa Mladena Dodića posle pete prvenstvene pobede ima 18 bodova, a Radnički je sedmi sa dva boda manje.\nU narednom kolu Novi Pazar će u Beogradu igrati protiv Voždovca, a Radnički će dočekati Spartak.\nU prvoj utakmici 12. kola Metalac i Javor su sinoć odigrali bez golova.


Banjaluka predlaže zajedničku sednicu vlada dva entiteta, uskoro i sednica vlada Srbije i Srpske - 25.01.2022, Sputnik Srbija\nBanjaluka predlaže zajedničku sednicu vlada dva entiteta, uskoro i sednica vlada Srbije i Srpske\nPredsednik Vlade Republike Srpske Radovan Višković izjavio je da je danas uputio dopis federalnom premijeru Fadilu Novaliću za održavanje zajedničke sednice... 25.01.2022, Sputnik Srbija\n„Trenutna političkai ekonomska situacijau BiH zaista traži reakciju da se održi zajednička sednica dve vlade“, rekao je Višković.Istakao je da bi termin sednice trebalo da bude između 1. i 5. februara.„Vreme i mesto održavanja sednice je predmet dogovora. Možemo prihvatiti i varijantu da sednica bude u Administrativnom centru Srpske u Istočnom Sarajevu. Teme i dnevni red bi usaglasili u narednih par dana“, istakao je Višković za RTRS.Naglasio je da postoji mnogo otvorenih tema.Višković je istakao da je planirana i zajednička sednica vlada Srpske i Srbije.„Taj termin je 14. i 15. februara. Razgovaraćemo o infrastrukturnim projektima na području Srpske i nastavku saradnje“, istakao je Višković.\n© Sputnik / Radoje PantovićZgrada Vlade RS u Banjaluci\nPredsednik Vlade Republike Srpske Radovan Višković izjavio je da je danas uputio dopis federalnom premijeru Fadilu Novaliću za održavanje zajedničke sednice vlada Republike Srpske i Federacije Bosne i Hercegovine.\n„Trenutna političkai ekonomska situacijau BiH zaista traži reakciju da se održi zajednička sednica dve vlade“, rekao je Višković.\nIstakao je da bi termin sednice trebalo da bude između 1. i 5. februara.\n„Vreme i mesto održavanja sednice je predmet dogovora. Možemo prihvatiti i varijantu da sednica bude u Administrativnom centru Srpske u Istočnom Sarajevu. Teme i dnevni red bi usaglasili u narednih par dana“, istakao je Višković za RTRS.\nNaglasio je da postoji mnogo otvorenih tema.\n„Imamo pitanje funkcionisanja zajedničkih kompanija, kao što je „Elektroprenos“. Tu je pitanje Uprave za inderktno oporezivanje gde imamo blokirana sredstva vezano za raspodelu akciza za gorivo. Tu sredstva za putnu infrastrukturu godinama leže“, istakao je Višković.\nVišković je istakao da je planirana i zajednička sednica vlada Srpske i Srbije.\n„Taj termin je 14. i 15. februara. Razgovaraćemo o infrastrukturnim projektima na području Srpske i nastavku saradnje“, istakao je Višković.\nIzetbegović i Čović pozvani da se obrate na posebnoj sednica Narodne skupštine Republike Srpske\n24 Januar, 22:26